text:
Belent mertebeli türkmen myhmanynyň hormatyna Gazagystan Respublikasynyň Prezidenti “Akorda” köşgünde resmi agşamlyk naharyny berdi. Onda iki döwletiň Baştutanlary söz sözlediler.
Dabaraly kabul edişligiň barşynda Gazagystanyň Lideri hormatly Prezidentimiz Gurbanguly Berdimuhamedowyň dostluk, hoşniýetli goňşuçylyk, döwletara gatnaşyklaryny ösdürmäge, iki halkyň arasyndaky gadymdan gelýän dostluk gatnaşyklaryny pugtalandyrmaga hem-de ählumumy parahatçylygy we ylalaşyklylygy üpjün etmek işine, netijeli halkara hyzmatdaşlygy ösdürmäge ägirt uly goşandyny nygtap, Türkmenistanyň Baştutanyny Gazagystan Respublikasynyň döwlet sylagy – I derejeli “Dostyk” ordeni bilen sylaglamak barada çözgüdiň kabul edilendigini habar berdi.
Ýygnananlaryň şowhunly el çarpyşmalary astynda Prezident Nursultan Nazarbaýew türkmen kärdeşine bu ýokary we hormatly sylagy gowşurdy.
Hormatly Prezidentimiz Gurbanguly Berdimuhamedow Gazygystanyň baştutanyna bildirilen hormat-sarpa üçin tüýs ýürekden minnetdarlyk bildirip, bu ýagdaýy iki ýurduň arasyndaky dostluk we doganlyk gatnaşyklarynyň barha berkeýändiginiň aýdyň subutnamasy hem-de Türkmenistanyň parahatçylyksöýüjilikli bitarap daşary syýasatyna berlen ýokary baha, tutuş türkmen halkyna ýokary sylag hökmünde kabul edýändigini belledi.
Çeşme: TDH


c: text/html

text:
Dişler barada alada etmegi we olary arassalap durmagy ýaşlykdan başlamaly. Dogrusy, dünýä inilenden soň ilkinji günleri başlamaly. Munuň üçin bäbegi her gezek emdireniňizden soň, çygly esgini alyp (esgi hökman örän arassa bolmalydyr), bäbegiň kentlewüklerini süpürmeli. Bu çäre bäbegiň öz ilkinji günlerinden başlap, agyz boşlugynyň arassalygyny duýmagy üçin geçirilýär. Soňra bu çagany diş arassalamaga öwrenişdirmek aňsat bolar. Çaganyň ilkinji dişleriniň peýda bolandan soň, pamyk bölejigi bilen olardaky örtügi süpürip aýyrmalydyr.
Diş – janly organizm bolup, çüýremä, owranma sezewar bolýandyr. Biziň döwrümize mahsus bolan işewürlik zerarly dişleri sagdyn saklamak aňsat däldir. Biziň gadymy ata-babalarymyz iýmiti çigligine we gatylygyna iýipdirler. Şol döwürde olaryň dişleri biziňkiden has sagdyn bolupdyr. Häzirki döwürde bolsa dişler adamyň organizminiň iň gowşak we ejiz bölegi diýip hasaplanylýar. Biziň süýt dişlerimizden soň çykan dişlerimiziň indi ömürlikdigi elbetde düşnüklidir. Şonuň üçin-de, ene-atalar çagalary heniz mekdep ýaşyna ýetmänkäler, olara dişlerini arassalamagy öwretmelidir. Çaga dişlerini arassalamagy öwretmek üçin, ulular dişlerini olar bilen bile arassalamalydyrlar.
Dişler üçin iň esasy zat – olaryň çüýremesiniň we owranmasynyň öňüni almak. Olary günde iki wagtyna arassalap durmaly. Her gezek kabul edilen iýmitden soň dişlerde galýan örtügi hem aýryp durmalydyr. Sebäbi dişleriň arasynda galan iýmit galyndylary dişleri weýran edip bilýärler. Elbetde, dişler her nahardan soň arassalanylsa, ajaýyp bolardy. Emma köp adamlaryň şeýle mümkinçiligi ýokdur. Şonuň üçin-de, hiç bolmanda 10 minutlap sakgyç çeýnemek maslahat berilýär. Her gezek nahar iýlenden soň agyz boşlugyny suw bilen çaýkamak hem dişleriň sagdynlygyny goraýar. Nahardan soň dişleriň arasynda galan galyndylar çüýräp, adamyň deminiň ysyny ýaramaz edýär. Bu galyndylar dişi çüýredýär.
Diş arassalaýan çotgaňyz juda gaty ýa-da ýumşak bolmaly däldir. Ony wagtal-wagtal çalşyp durmalydyr. Islendik çotganyň ulanylyş möhleti üç aýdyr. Dişleriň adaty usulda arassanan ýagdaýynda olaryň ýüzüniň diňe üçden bir bölegi arassalanýandyr. Diş pastasy we çotgalaryň bir özi ýeterlik däldir. Olary her näçe öwseler-de, olar dişleriň arasyny arassalap bilýän däldir. Dişleriň arasyny ýörite şu maksat üçin niýetlenen diş sapaklary bilen arassalap bolýandyr. Diş sapagyny ulanmaklyk diş keselleriniň öňüni almaga ýardam edýär.
Dişleri sagdyn saklamagyň ýene bir usuly – süýji, örän gyzgyn ýa-da sowuk naharlara ýykgyn bolmaň. Ýylyň dowamynda diş lukmanynyň gözegçilinden birnäçe gezek geçmek maslahat berilýär. Dişiň agyryp, gije ukudan goýaryna garaşyp oturmaň.
Ýokarda agzalan şertleriň baryny ýerine ýetirip, oňat diş pastasyny, diş sapagyny ulansaňyz, wagtal-wagtal diş lukmanynyň gözegçiliginden geçseňiz, dişleriňiziň owadanlygy we sagdynlygy töwrekdäki adamlary haýran eder.
Ulanylan WEB Salgy
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.

robotstxt: allowed

filter: keep


text:
Hormatly lukman! Men çagalygymdan bäri çig et iýýän. Işdäm çig eti bişen etden kem görmese, pes görenok. Üwelip sogandyr burç, duz garylan et bolsa, başga iýmit küýsämok. Ýöne meni bir zat alada goýýar.
Çig et adam saglygyna zyýanlymy ýa-da ony adaty iýmitler ýaly kabul edip bolarmy?
Saýtyň okyjysy.
Hormatly okyjy!
Dürli halklaryň naharlarynyň içinde çig etden taýynlanan tagamlar hem azlyk etmeýär. Çig et iýmegi söýüjiler ýaş malyň täze, näzik etiniň, bişirlen ýa-da gowurlan etden has tagamlydygyny belleýärler. Ondan başga hem, adam aminokislotalaryň dürli böleklerini saklaýan belogyň, fosforyň, ýagda ereýän witaminleriň köp bölegini etden kabul edýär. Et ýylylygyň täsiri bilen bişirlende bu peýdaly beloklar, witaminler dargaýar, minerallar bolsa beden tarapdan kynlyk bilen işlenilýän böleklere geçýär.
Çig etiň beden üçin peýdaly taraplarynyň bolşy ýaly, saglyk üçin ýaramaz, howply taraplary hem bardyr. Öküz gurçugynyň ýokuşmagy soňuna çenli bişirilmedik ýa-da çig etiň kabul edilmegi netijesinde bolup geçýär. Çig etiň iýilmegi netijesinde myşsalaryň agyrmagyna getirýän togalak gurçuklaryň (trihinella) ýokuşmagy hem bolup biler.
Sygyr etini çigligine iýip bolar. Guş eti çigligine tagamly däldir. Goýnuň we geçiniň eti bolsa gatydyt. Doňuz etini çig iýmek bolsa saglyk üçin has hem hopludyr. Çünki doňuz etinde gurçuklaryň uly mukdary saklanyp biler.
Şonuň üçin hem eti çigligine ýa-da bişirip iýýändigiňize garamazdan, ony tanaýan söwda nokadyňyzdan satyn almagyňyz wajypdyr.
Ondan başga-da, etiň çigligine iýilmegi iýmit siňdiriş agzalarynyň işine ýaramaz täsir edip biler.
Hormat bilen, saýtyň lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Numbai’s Nanavati Super Spesialty Hospital klinikasynyň hünärmenleriniň bellemegine görä, serotonin we dopamin gormonlarynyň ýetmezçiligi ruhy gamgynlylyk, ünsüň peselmegi, keýpiň bolmazlygy, öz-özüňe kast etmäge meýliň döremegi, göze görünmek we gulaga eşidilmek duýgylaryň döremegi ýaly saglyk bilen bagly çynlakaý kynçylyklara getirip bilýär. Barlagyň awtory, neýrohirurg Mohiniş Bhwatiwaliň düşündirmegine görä, bedende bu gormonlaryň derejesiniň peselmegi adamyň keýpiniň bozulmagyna getirýär. Dopamin gormony keýpiň köklügini saklamaga kömek etse, serotonin emosional asudalygyň, ynamlylygyň saklanmagyna ýardam edýär. Bedende bu neýrohimiki maddalaryň kadaly saklanmagy üçin, alymlar fiziki işjeňligi saklamagy, ýoga bilen meşgullanmagy, dem alyş maşklary ýerine ýetirmegi maslahat berýärler. Şeýle-de, triptofan saklaýan önümleri, meselem, goňur tüwi, ýaglar, deňiz önümleri ýaly iýmitleri kabul etmek peýdaly netijeleri berip biler. Çünki triptofan beýnide serotonin gormonyna öwrülýändir. Hürärmenleriň pikirine görä, özüňi gowy duýmagyň iň peýdaly dermany – peýdaly iýmitlenme, dynç alma, halaýan işiň bilen meşgullanma we özüňe emosional ýaramly adamlar bilen gatnaşyk saklamadyr.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Tapgyryň umumy aýratynlyklary:
18 gol: 18 gol bilen tamamlanan tapgyr şu möwsümdäki 18 golly tapgyrlaryň üçünjisidir.
Deňliklere bereket berildi: Üç duşuşygy deňlik bilen tamamlanan tapgyrda bir oýunda ýer eýeleri, bir oýunda myhmanlar ýeňiş gazandy.
12 golly birinji gün: Tapgyryň birinji gününde iki duşuşykda derwezlere jemi 12 gol girdi. Şol 12 golda 8 futbolçynyň ady bar. Diýmek 4 futbolçy bir oýunda iki pökgi geçirdi.
Bereket azdamy, kände: Ýokary bölümde hem aýdyşymyz ýaly, tapgyryň birinji gününde geçirilen 2 duşuşykda janköýerler gollaryň 12-sine şaýat boldular. Ýöne ikinji günündäki 3 duşuşykda geçirilen gollaryň sany bolsa, 12-iň deň ýarysydyr — 6 gol.
«Energetigiň» yzyndan ýetdiler: Şu tapgyra çenli oýunlary deňlik bilen iň kän tamamlanan topar «Eneregtikdi». Şu tapgyrda «Ahal» bilen «Şagadam» hem «energetikçileriň» yzyndan ýetdi. Indi bu toparlaryň üçsiniň hem möwsümde 9 deňligi bar.
«Aşgabat» 3 — 3 «Balkan»
Gollar:
1-0, Ruslan Kurbanow 14’ (penalti);
2-0, Berdi Şamyradow 39’;
1-2, Rustam Mätrizaýew 54’;
2-2, Myrat Ýagşyýew 58’;
2-3, Myrat Ýagşyýew 67’;
3-3, Ruslan Kurbanow 68’.
Ýagşyýew bombardirlige barha ýakynlaşýar: Şu tapgyrdaky dubly bilen möwsümde geçiren gollarynyň sanyny 27-ä çykaran Myrat Ýagşyýew iň ýakyn bäsdeşi Süleýman Muhadowdan 4 gol öňe saýlandy.
Ýene ýekeje goldan: Möwsümde geçiren gollarynyň sany bilen Myrat Ýagşyýew Ýokary liganyň bombardiriniň geçen ýylky görkezijisini täzelemäge ýakyn geldi. Geçen ýyl Mämmedaly Karadanow («Şagadamda») 28 gol bilen möwsümiň bombardiri bolupdy. M.Ýagşyýewde bolsa möwsümiň tamamlanmagyna 7 tapgyr galanda 27 gol bar.
7 tapgyrdan soň: Möwsümdäki ilkinji dublyny 23-nji tapgyrda amala aşyran Myrat Ýagşyýew 30-njy tapgyrda olaryň sanyny 2-ä çykardy.
Ruslanam 10-y yzda galdyrdy: Möwsümde «Aşgabadyň» esasy golçularynyň birine öwrülen Ruslan Kurbanow hem şu ýylky möwsümde geçiren gollarynyň sanyny 10-dan geçirdi. Indi futbolçynyň 23-nji çempionatda jemi 11 goly bar.
Üçünji dubl: 29-njy tapgyra çenli Ruslan Kurbanowyň bary-ýogy ýekeje dubly bardy. 30-njy tapgyrdan soň bolsa, onuň möwsümdäki dubllarynyň sany 3-e çykdy. Berekella!
Aýagyna top ber, gola garaş: Şeýlelikde, Ruslan Kurbanow şu tapgyrda dürs ýerine ýetiren 11 metrlik jerime urgusy bilen möwsümiň penaltistleriniň sanawynda ikinji orna ýerleşdi. Indi Ruslanyň möwsümde 4 sany dürs ýerine ýetiren jerime urgusy bar. Bu sanawyň başyny bolsa 6 penalti bilen «Şagadamdan» Hemra Amanmämmedow çekýär.
Mätryýazewiň ilkinji goly: Duşuşykda «Balkanyň» gollarynyň «çilesini açan» Rustam Mätryzaýew şu ýylky möwsümde ilkinji gezek tapawutlandy. Şu gol Rustamyň «Balkanyň» düzüminde oýnap başlanyndan bäri hem geçiren ilkinji goludyr.
Şamyradow «Aşgabadyň» bombardirleriniň üçlüginde: Biziň toparlaryň düzüminde 2013-nji ýyldan bäri gollary geçiren futbolçylardan düzen sanawymyzda «Aşgabat» futbol toparynyň bombardirleriniň arasynda Berdi Şamyradow üçünji orna geçmäge başardy. Biziň hasap ýöreden döwrümizden bäri (2013-nji ýyl) «Aşgabadyň» düzüminde diňe şu möwsümde çykyş edýän tejribeli hüjümçiniň bu toparda 18 goly bar. Ýöne B.Şamyradow üçünjligi karýerasynyň birnäçe ýylyny «Aşgabada» bagyşlan başga bir futbolçy bilen paýlaşýar. Ol hem Annaberdi Çaryýewdir. Annaberdi hem «Aşgabadyň» düzüminde 2013-nji ýyldan bäri 18 gol geçiripdir. Maglumat hökmünde aýtsak, 2013-nji ýyldan bäri oýnan oýunçylaryň arasynda iň kän gol geçireni Elman Tagaýewdir. Geçen möwsümde «Altyn asyryň» hataryna goşulan Elman «Aşgabatda» 29 gol geçiripdi.
Deňligem bolsa, ýubileý oýun: Deňlikde tamamlanan şu oýun «Balkanyň» Ýokary ligadaky 680-nji duşuşygydyr.
«Aşgabadam» 50-likçi: Şu tapgyrda «Balkanyň» derwezesine geçirilen 3 goldan soňra «Aşgabat» möwsümde 50 we ondan kän gol geçiren dördünji topar boldy. «Paýtagtlylaryň» 51 goly bar.
Dört aýlawdan soň: Dört aýlawdan soň «Aşgabat» bilen «Balkanyň» arasyndaky duşuşyklarda bir gezek «Aşgabat», iki gezek «Balkan» ýeňiş gazandy. Bir oýun deňlikde tamamlandy. Gollaryň gatnaşygy: «Aşgabat» 6 — 6 «Balkan».
«Hazyna» 3 — 3 «Ahal»
Gollar:
0-1, Rahmet Şermetow 8’;
1-1, Begenç Akmämmedow 45+1;
1-2, Myrat Hamraýew 48;
2-2, Didar Durdyýew 54’;
3-2, Didar Durdyýew 57’
3-3, Rahmet Şermetow 88’
Ýene şol hasap: «Hazyna» bilen «Ahalyň» arasynda üçünji aýlawda geçirilen duşuşyk hem 3:3 hasabynda tamamlanypdy.
Netijeler deňlendi: Şu tapgyra çenli «Hazynada» iň kän pökgi geçiren futbolçy Guwanç Abylowdy. Şy duşuşykdaky dubly bilen Didar Durdyýew hem indi gollarynyň sanyny G.Abylowyňka deňledi. Indi olaryň ikisinde hem 14 gol bar.
Didar Durdyýew soňky dört möwsümiň iň gowularynyň hatarynda: Şu tapgyrdaky 2 goly bilen Didar Durdyýew 2012-nji ýylyň futbol möwsüminden bäri Ýokary ligada iň kän gol geçiren futbolçylaryň sanawynda ikinji orunda çykýar. Indi bu sanawyň başyny 78 gol bilen Süleýman Muhadow çekýär. Ikinji orundaky Didar Durdyýewiň 69, üçünji orundaky Mämmedaly Karadanowyň 68 goly bar.
Möwsümde ilkinji gezek: Didar Durdyýew şu möwsümdäki gollaryny çemşeläp ýygnanlaryň biri. 2 tapgyrda het-trigi bar diýäýmeseň, tä 30-njy tapgyra çenli Didara bir oýunda iki gezek tapawutlanmak nesip etmändi, bu gezek onam başardy.
Bir tapgyr geçirip: Möwsümdäki ilkinji dublyny 28-nji tapgyrda geçiren Rahmet Şermetow 29-njy tapgyry geçirip, şu duşuşykda ýene-de «goşalady».
«Ahal» — myhmançylykda 30 gol: Şu duşuşykdan soň «Ahal» myhmançylykda 30 gol geçirip bilen ikinji topar boldy.
Utuk ýitirilýär: Indi iki tapgyr bäri ýeňiş gazanyp bilmeýän «Ahal» iki oýunda 4 utuk ýitirdi, ýöne toparyň eýeleýän orny saklanyp galýar. Çünki utuk ýitirmek şu günler toparlaryň ählisiniň «keseli».
Ornuny «berkitdi»: Soňky iki tapgyrda ýeňiş gazanyp bilemýänleriň biri-de «Hazyna». «Merwdir» HTTU bilen 6-njy orundaky ýaryşdan örän uzakda galan «ykdysadyýetçiler» bolmanda 8-nji orny «berkitdiler».
Dört aýlawdan soň: Şu ýylky «Hazyna» — «Ahal» duşuşyklarynyň ikisi «Ahalyň» peýdasyna, ikisi deňlik bilen tamamlandy. Pökgi gatnaşygy: «Hazyna» 8 — 9 «Ahal».
«Daşoguz» 1 — 0 HTTU
Gol:
1-0, Elzar Kurbanow.
Ilkinji 10-luk dolduryldy: Ahyrsoňy «Daşoguz» hem möwsümde ýygnan utuklarynyň sanyny 10-dan geçirdi.
Üçünji ýeňiş: Şu möwsümde üç gezek ýeňiş gazanan «Daşoguz» şolaryň üçüsini hem öz meýdanynda gazandy.
Ýubileý duşuşygyň öňündäki umyt: «Daşoguzyň» janköýerlerini begendiren şu duşuşyk toparyň Ýokary ligadaky 599-njy duşuşygy boldy. Nobatdaky oýun «Daşoguz» üçin 600-nji ýubileý duşuşyk bolar.
«Daşoguz» 9-njy orunda: Elbetde, ýaryş tertibinde däl, ýöne başga bir tertipde «demirgazyklylar» 9-njy orna geçmegi başardylar. Olar ÖZ MEÝDANYNDA IŇ KÖP ÝEŇIŞ GAZANAN TOPARLAR sanawymyzda 9-njy orna geçdiler. Çünki şu ýeňiş «Daşoguzyň» möwsümdäki üçünji ýeňşidir. 9-njy ornuň öňki eýesi «Energetik» bolsa möwsümde bary-ýogy iki gezek ýeňiş bilen didarlaşyp gördi. Toparlaryň ikisi hem şu ýyl öz meýdanynda HTTU-ny ýeňdiler.
Dört aýlawdan soň: Yzda galan 4 duşuşygyň üçüsi HTTU-nyň, biri «Daşoguzyň» ýeňşi bilen tamamlandy. Gollaryň gatnaşygy: «Daşoguz» 1 — 14 HTTU.
«Altyn asyr» 1 — 1 «Şagadam»
Gollar:
0-1, Yhlas Magtymow 35’
1-1, Didar Hajyýew 53’
Tötänlik däldir-dä hernä: «Şagadamyň» soňky iki oýnunyň ikisinde hem goly Yhlas Magtymow geçirdi. Iki duşuşykda hem ol ilkinji bolup hasaby açdy, ýöne şol duşuşyklaryň ikisi hem 1:1 hasabyndaky deňlik bilen tamamlandy.
Hajyýewiň täze sepgidi: Duşuşykda «Altyn asyryň» jogap goluny geçiren Didar Hajyýew soňky dört möwsümde (2012-nji ýyldan bäri) derwezlere geçiren gollarynyň sanyny 30-a çykardy.
Rekord gaýtalanmady: Şeýlelikde, «Altyn asyryň» 7 tapgyrlyk ýeňişli tapgyry tamam boldy. Şeýlelikde, möwsümiň iň uzyn ýeňişli tapgyry hökmünde «Altyn asyryň» öz elindäki rekord galar. Çünki mundan soň «aragatnaşykçylar» ähli oýunlarynda ýeňiş gazanaýan ýagdaýynda hem rekordy täzeläp bilmezler. Çünki toparyň öňünde 8 duşuşyk galdy.
Zyýanyny ýetirenok: Dogry, «Altyn asyr» duşuşykda 2 utuk ýitirdi. Ýöne bu deňlik toparyň ýaryş tertibindäki ornuna zyýanyny ýetirenok.
Dört aýlawdan soň: Yzda galan dört duşuşykdan soň, toparlaryň her haýsy bir gezek ýeňiş gazandy, iki oýun deňlik bilen tamamlandy. Pökgüleriň gatnaşygy: «Altyn asyr» 3 — 3 «Şagadam».
«Energetik» 1 — 2 «Merw»
Gollar:
1-0, Mekan Nasyrow 34 (penalti);
1-1, Begenç Alamow 45+2 (penalti)
1-2, Tirkiş Muhammetberdiýew 81’.
«Merwiň» ýubileý ýeňşi: Şeýlelikde, «Merw» Ýokary ligadaky 300-nji ýeňşini gazandy.
«Merw» bir basgançak ýokary galdy: Indi birnäçe tapgyr bäri HTTU bilen 6-njy orun ugrunda göreşýän «Merw» HTTU-nyň düýki şowsuzlygyndan soň 6-njy orna çykdy.
Alamowyň 30-njy goly: Şu duşuşykda dürs ýerine ýetiren jerime urgusyndan soň, Begenç Alamow soňky dört möwsümde derwezelere geçiren gollarynyň sanyny 30-a çykardy.
Ikisem «Merwiň» iň kän gol geçirenleri: Begenç Alamow bilen Tirkiş Muhammetberdiýew 2013-nji ýyldan bäri «Merwiň» düzüminde 27 gol geçirdiler. Olar bu netije bilen şol döwürden bäri «Merwiň» iň netijeli futbolçylarynyň sanawynda 1-nji orny paýlaşýarlar.
Nasyrow tegelekledi: Mekan Nasyrowyň dürs ýerine ýetiren penaltisinden soň, «Energetigiň» şu möwsümde geçiren gollarynyň sany 20-ä çykdy.
Alamowyň 4-nji penaltisi: Ruslan Kurbanowyň 4 penaltilik netijesine Begenç Alamow hem şärik boldy.


text:
Ýagşy niýetli şeýle sözleri eli hünärli tikinçi gözeller Türkmengala etrabynyñ «Türkmenistan» daýhan birleşiginiñ Rehnet geñeşliginde ýaşaýan uýalar Gülşirin, birini beýlekisinden tapawutlandyryp bolmaýan ekizler Dünýä, Dursun Muhtarowalaryñ rysgally öýlerinde günde-günaşa eşitmek bolýar. Ajaýyp keşde-nagyşlary sünnäläp keşdeleýän Gülşirin daşary ýurt enjamy bolan tikin maşynynyñ başynda oturşyna ýap-ýañja tikip bolan döwrebap biçüwdäki köýnegini synlap öz zähmetiniñ netijesinden lezzet alýandygyny aýan edýär.
-Men köýnek tiksem, özümden kiçi uýalarym -ekizler Dünýä,
Dursun dürli nagyşlary gelşirip salyp ýaka bejerýärler. Obamyzdaky 20-nji orta mekdebi tamamlansoñ, deñ-duşlarymyñ kimsi bilimini artdyrmaga ýokary okuw jaýyna gitdi, kimsi öz başarýan hünärini saýlap, şoña eýe çykdy. Menem ejem Ogulgurbanyñ öwreden biçüw-tikimi bilen boluberdim. Hünärliniñ hor bolmaýanyna öz durmuşymda göz ýetirdim. Dürli biçüwdäki tutulary, erkek adamlar, çagalar üçin niýetlenen egin-eşikleri hem müşderiñ islegine görä biçüwde tikýärin- diýip, Gülşirin gapdalyndaky asawaçda duran dürli egin-başlara gözüni aýlaýar. Uşak keşdelenen dondur köýnekler, dürli keşdeli ýakalar, taýýar bolan egin-başlar bu otaga gelip-gidýänieriñ ünsünde. Olary synlap doýup bolanok.
-Müşderilerimiziñ sany gitdigiçe artýar. Diñe oba adamlary däl, eýsem goñşy obalar, goñşy etraplardan hem gelip tikin işlerini buýrup gidýärler. Toy egin- -başlarynyñ milli hem döwrebap görnüşlerini taýýarlap berýäris. Bize el hünärini öwreden halypamyzyñ hem käbämiziñ jany sag bolsun!- diýip, ekiz körpeler Dünýä, Dursun hem gürrüñe goşulýar. Hawa, Çowdur obasynda döwletli ojagyñ ojakbaşysy bolan Ogulgurban ýeññäniñ gapysy mydama gelim-gidimli. Bu ojakda 10 çaga kemala gelip il hataryna goşulan. Ene topraga halal hyzmatly kärendeçi doganlar Döw- letgeldi, Jumamyrat, Gurbanmyrat, Aýnagözel, Gülşirin, Şatgeldi, Tawus, Gülaýym, Dünýä we Dursun maşgalanyñ guwanjy.
-Kakalary Meretgeldi pahyrömrüni daýhan birleşiginiñ işine bagyşlapdy. Oglanlar kakalarynyñ ýokdugyny bildirenoklar. Ýerli-ýerden zähmet çekip, agzybirligi saklaýarlar. Olaryñ köpüsi öýli-işikli. Hudaýa şükür, gelinlerimiñ eli işli. Maýsa mugallymçylyk etse, Sülgün, Gülşat, Kümüş öý işlerini elime ýetirenok. Wagt tapsalar gyzlaryñ el işlerine-de kömek berýärler. «Agzybirlik bar ýerinde rysgal-döwlet ýer tutarmyş» diýleni hakykat. Maşgala oñşuklygy köplenç sylag-hormatda jemlenýär. Otursam-tursam şony sargyt edýän-diýip, mährem ýylgyryşly Ogulgurban ýeññe çagalarynyñ hersiniñ hüý-häsiýeti, edim-goýumy hakda guwançly söz açýar. Heý, dünýäde enäniñ perzentlerine bolan gursak guwanjyndan zyýat zat barmyka? Bagtyýar maşgalany synlap oturşyma şeýle oýa batanymy duýman galdym. Maşgalanyñ owadan kamatly gelinleriniñ biri posalajyk balasyny eline alyp, oña söýgüli sözlerini aýdýar.
Diýmek, ene guwanjy bu döwletli ojakda dowamly. Gözbaşy mähirden doly maşgalanyñ şu güni-geljegi bagtyýarlyga beslenen. Muny biz owadan uýalaryñ «Bagtyýarlyk» diýip atlandyran täze döreden nagyşlarynda has aýdyñ gördük.
Maru-şahu jahan
02.10.2014ýyl
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Prezident Gurbanguly Berdimuhamedow 25-nji iýulda Aşgabatdaky gurluşyklaryň barşy bilen tanşyp, Türkmenistanyň jemgyýetçilik guramalarynyň durky täzelenen edara binasyna hem baryp gördi.
Resmi habara görä, bu binada ýurduň iki sany syýasy partiýasy bilen dört sany jemgyýetçilik guramasy ýerleşýär, emma TDH syýasy partiýa sözüni agzaman, Demokratik partiýa bilen Agrar partiýany Kärdeşler arkalaşyklarynyň milli merkeziniň, Zenanlar birleşiginiň, Magtymguly adyndaky Ýaşlar guramasynyň we Türkmenistanyň Parahatçylyk gaznasynyň hataryndaky jemgyýetçilik guramasy hökmünde görkezýär.
Azatlygyň ýurt içindäki çeşmeleriniň maglumatyna görä, bu bina başda gurlanda oňa 50 million amerikan dollary möçberinde döwlet serişdesi harçlandy, emma ony täzeden rejelemek we enjamlaşdyrmak üçin näçe çykdajy çykarylandygy, bu harajady kimiň çekendigi aýdylmaýar.
Prezident Berdimuhamedow täzelenen binany synlap, jemgyýetçilik guramalarynyň ýurduň jemgyýetçilik-syýasy durmuşynda möhüm orun eýeleýändiklerini belledi.
Emma ýerli synçylar, şol sanda aşgabatly ýazyjy Amanmyrat Bugaýew, bu guramalaryň dolandyryjy partiýanyň ýa-da döwlet baştutanynyň wagyzçysy bolmakdan aňry geçmeýändigini, olaryň döwlete doly garaşlydygyny aýdýar.
Synçynyň sözlerine görä, kädeşler arkalaşyklarynyň we partiýalaryň, agzalaryndan alýan agzalyk töleglerinden başga, esasy maliýe serişdeleri döwlet goldawy, howandarlygy esasynda "gazanylýar".
Aýdaly, Demokratik partiýa garaşsyzlygyň ilkinji ýyllaryndan bäri müňläp gektar ýer ýeňillikli şertlerde kärendesine berilýär we ol ýerlere döwletiň hasabyna ekin ekilýär hem-de alnan girdeji syýasy partiýany maliýeleşdirmäge gönükdirilýär.
Şu ýeňillikli şertler döwlet howandarlygynda döredilen beýleki jemgyýetçilik guramalaryna hem döredilýär diýip, azatlygyň ýerli çeşmeleri habar berýär.
Bosgunlykda döredilen Respublika partiýasynyň başlygy Nurmuhammet Hanamow Azatlyk radiosy bilen söhbetdeşlikde Türkmenistandaky jemgyýetçilik guramalarynyňbir jaýa ýygnanmagynyň özüniň hakykatda olaryň bir adamyň eliniň astynda saklanmagynyň goşmaça tassyklanmasy bolandygyny, hakyky demokoratik jemgyýetde beýle zadyň bolmaýandygyny aýtdy.
Azatlygyň ýerli çeşmeleriniň maglumatyna görä, ýurtda döredilen syýasy partiýalaryň, kärdeşler arkalaşyklarynyň, zenanlar guramasynyň ýa ýaşlar birleşiginiň öz agzalarynyň durmuş-ýaşaýyş kynçylyklary, işsizlik ýa beýleki sosial problemalar barada açyk ýa metbugatda mesele gozgap, adamlaryň ýagdaýyny gowulandyrmak barada alada ýa tagalla edenini gören ýok.
Mysal üçin, soňky döwürde türkmen prezidenti ýurduň agrar pudagyndaky problemalary bölekleýin boýun aldy, ekerançylykdan alynýan hasylyň pesdigini, bugdaý planynyň dolmandygyny, alnan bugdaýyň hiliniň talaby ödemeýändigini aýtdy.
Emma resmi metbugat Agrar partiýanyň ýygnaklarynda döwlet syýasatynyň goldanylandygyny habar berýär, şol bir wagtda bu partiýa daýhanlaryň agyr ýagdaýyny düzetmek barada hiç bir söz aýtmaýar diýip, adynyň aýdylmazlygyny soran kärendeçi Azatlyk radiosynyň habarçysyna aýtdy.
Mundanam başga, ýerli synçylar türkmen kanunçylygynyň professional, hünär birleşigi esasynda syýasy partiýa döretmegi goldamaýandygyny ýatladýarlar. Emma Türkmenistanda soňky ýyllarda döredilen Senagatçylar we telekeçiler partiýasy, Agrar partiýa bir ugurda, bir pudakda zähmet çekýän adamlaryň birleşigi bolup durýar we ýurtda dowam edýän kanunçylyk beýle usulda partiýa döredilmegini gadagan edýär.
Ýurtdaky Demokratik partiýa esasan döwlet gullukçylarynyň, häkimiýetde ýa hökümetde wezipeli adamlaryň birleşigi bolup, belli derejede ozalky Kompartiýanyň roluny oýnaýar; Magtymguly adyndaky Ýaşlar birleşigi bolsa, ozalky komsomol guramasy ýaly, geljekde syýasy wezipäni eýelemek üçin basgançak bolup durýar diýip synçylar aýdýar.
Ýöne, aşgabatly ýazyjy Amanmyrat Bugaýewiň pikirine görä, sowet döwründe hem jemgyýetiň käbir problemalary barada metbugatda we ýygnaklarda açyk gürrüň edilýärdi, emma soňky döredilen jemgyýetçilik guramalary kommunistler döwründäki aç-açanlykdan hem has yza çekildi.
Türkmenistanyň kanunçylygy garaşsyz jemgyýetçilik guramalarynyň döredilmegini kepillendirýär, emma ýurtda henize çenli beýle mümkinçilikden peýdalanyp bilen gurama bolmady.


text:
5 ýyl ozal
sahett dost sag bol gowy tema açypsyñyz hakykatdan biwepa gyzlar az däl.
5 ýyl ozal
yöne yene bir zat her bir aydymçynyñ öz halaya stili bardyr mümkin biwepalyk barada aytmany halayandyr
5 ýyl ozal
biwepa
5 ýyl ozal
gyzlaryn biwepalygynda dal gurrun... aydym ucin gowy, manyly shygyr gerek. o-da az bolanson, aydymcylar shol bir mowzugy ishlap yorler. ayralyk, soyguden yanmaklyk, biwepa yar, yalan soygi, garashmaklyk... sazyny ayyrsan aydymlan goshgusynda many yok diyer derejede az. gowy goshgularyn doremegi ucin temalarcwrkin bolmaly. bu bolsa ayratyn gurrung...
oglan aydymcy kop bolanlygy ucin shol mowzukdaky aydymlar hem kop. biwepa bolan gyz yaly bolup dur shonun ucinem. edil gyza : " biwepa yar, tashladyng.indi naderin. git dolanma.bashgasyny taparyn..." diyip dursa-da, gelshenok. menden-a shu pikirler.
5 ýyl ozal
temalar erkin bolmaly*
5 ýyl ozal
Bagshy oglanlara dushan gyzlar bary bivepa bolup bilermi eysem?! Hemme bagshylar bivepalyk hakda aytdym aytyar weli...
5 ýyl ozal
Bary bivepa daldir, munkin arasynda birki sanysy bardyr
5 ýyl ozal
Diñleýän köp, şoñ üçin aýdýalar.
5 ýyl ozal
mena biwpa gelne kan dusyan dosla. ozlerem gowja zatla.
5 ýyl ozal
Ayyuzli aytjak pikirimi aydypdyr, menem shony aytjakdym. Soygi hakda aydym aytmak we goshgy yazmak itin ansady, sebap adam bulary bashdan geciryar, gecirmesede hyýalynda gowin yuwurdyar. Cyracy bagshylaram shu ansat cykalgany saylap alyar hemde ulanyar. Emma aydym ucin diysen kan uytgeshik yollary bar ahyryn. Umuman sheyle aydymlar yashlan gulagynada hosh yakman duranok, ulular ucinem. Bulam yerine dushyar. Biwepalyk barada aydylanda bolsa, gyz halky soygusine wepaly bolup galyar, emma oglan muna kate dushinmeyar. Gyz hic hacanam oglana bor diymez durmusha cykynca, bulam gyzlan ar-namysy bolup duryar. Emma kopler muna biwepalyk diyip dushinyar, hemde sheyle yagdaylaryn doremegine getiryar. Yokardaky yazgylarymy dushundirip bildimmay, umuman sheylerakda aytjak bolyanym..
5 ýyl ozal
biwepa bolan gyzmy ýa ene-atañ islegimi bu belli däl...gyzlary kemsitmäni bes ediñ...
5 ýyl ozal
*ýegen gollaýan seni...
5 ýyl ozal
Asak tuykursen sakgal yokaryk tuykursen murt dn nakylyn tuys ulanylayjak temasy eken
5 ýyl ozal
s beateri dinlan biwepalyk.yokdur
5 ýyl ozal
aydymlarynda
5 ýyl ozal
esasanam amash yanan oydyan. Haysy klibini gorsen elini gursagna goyup aglap durandyr.
5 ýyl ozal
agent balay s-beater dada gowja pikirlen
5 ýyl ozal
aý dostym türkmende oñ kompezitram,bag$am, $ahyram galmada!
Ogurlap aýdym aýdyp ýörler!
5 ýyl ozal
shuwagtky aydymlaryny dinle fenoo
5 ýyl ozal
bego bn aydany ,,kimin elinde" aydymy biwepalyk hakda ozem yany-yakyn chykdy
5 ýyl ozal
eger sen duysh bolsan,
seni yatlap uklardym
1 aý ozal
Yok sonky dovurin gyzlary gaty bivepa bolupdyr ozinden bay oglany gorseler senden danip pula capyalar


text:
21 Ağustos 2015 Cuma
Türkmenistanyň Prezidenti Karara Gol Çekdi
Türkmenistanyň ilatynyň awtomobil gatnamalaryna bolan isleglerini talaba laýyk kanagatlandyrmak, awtomobil ulaglarynda ýolagçylaryň ýokary hilli gatnadylmagyny, olara medeniýetli hyzmat edilmegini gazanmak, şeýle hem “Awtomobil ulagy hakyndaky” Türkmenistanyň Kanunyny ýerine ýetirmek maksady bilen, Türkmenistanyň Prezidenti Karara gol çekdi. Resminama laýyklykda, Ýolagçylary we goşlary awtoulagda daşamagyň düzgünleri tassyklanyldy.
***
“Işiň aýry-aýry görnüşlerini ygtyýarlylandyrmak hakyndaky”, “Ätiýaçlandyryş hakyndaky” we “Gymmatly kagyzlar bazary hakyndaky” Türkmenistanyň Kanunlaryny ýerine ýetirmek maksady bilen, Türkmenistanyň Prezidenti Karara gol çekdi. Resminama laýyklykda, ätiýaçlandyryş babatyndaky işi ygtyýarlylandyrmak hakyndaky Düzgünnama, gymmatly kagyzlar bazarynda hünär işini ygtyýarlylandyrmak hakyndaky Düzgünnama tssyklanyldy.
Kaydol: Kayıt Yorumları (Atom)


text:
Özbegistan
Mazmuny
Özbegistan Respublikasy[üýtget | edit source]
Özbegistan Merkezi Aziýanyň merkezi we demirgazyk-günbatar böleginde ýerleşýän döwletdir. Ol gündogarda Gyrgyzystan we Täjigistan, günortada Owganystan, günorta-günbatarda Türkmenistan we demirgazykda Gazagystan bilen serhetleşýär.
Ýurduň umumy tutýan meýdany 448,9 müň inedördül kilometre barabar. Onun 425,4 müň inedördül kilometrini guryýer, 22 müň inedördül kilometrini bolsa suw tutýar. Özbegistanyň guryýer serhediniň umumy uzynlygy 6221 kilometr bolup, Owganystan bilen 137 kilometre, Gazagystan bilen 2203 kilometre, Gyrgyzystan bilen 1099 kilometre, Täjigistan bilen 1161 kilometre we Türkmenistan bilen 1621 kilometre barabar serhedi bar.
Ýurduň agramly bölegini düzlükler (bäşden dört bölegini) tutýar. Olaryň iň ulusyna Turan düzlügi diýilýär. Ýurduň guňdögar we demirgazyk-gündogaryny Týan-Şan we Pamir daglarynyň şahasy tutýar. Şol ýerde-de ýurduň iň beýik dag gerşi (4643 metr) ýerleşýär. Ýurduň merkezinde bolsa dünýäniň iň uly çöllerinin biri bolan Gyzylgum ýaýlyp ýatyr.
Özbegistan gazylyp alynýan tebigy baýlyklara-da baý. Ýurtda tebigy gazyň, daş kömrüniň, altyn, wolfram, nebitiň we beýleki magdanlaryň gory bar. Ýurduň çäginden Amyderýa we Syrderýa akyp geçýär. Şeýle hem Özbegistanda birnäçe emeli köller bar. Olaryň biri Çardarin suw howdanydyr.
Döwlet gurluşy[üýtget | edit source]
1992-nji ýylyň dekabr aýynyň 8-indäki Konstitusiýa laýyklykda, Özbegistan prezident Respublikasydyr. Döwlet baştutany - prezident. Prezident ählihalk saýlawlary esasynda saýlanýar. Ozal Prezident bäş ýyllyga saýlanýan bolsa, 2002-nji ýylda Konstitusiýa üýtgetmeler girizilip, prezidentlik möhleti 7 ýyla çykaryldy. Prezident giň ygtyýarlyklardan peýdalanýar. Ol diňe bir Konstitusiýanyň we kanunlaryň goraglygynyň kepili bolmak bilen çäklenmän, eýsem-de bolsa, hökümet başlygyny, hökümetiň agzalaryny, baş prokurory we onun orunbasaryny (mejlisiň tassyklamagy boýunça) we beýlekileri wezipä belleýär.
Prezident Yslam Karimow 1990-njy ýyldan bäri ýurduň baştutany bolup gelýär. Ýokary kanun çykaryjy organy - parlament - Oliý Majlis. Özbegistan hökümeti – Ministrler kabineti. Prezident tarapyndan bellenýär
Ýerli häkimiýet organlary[üýtget | edit source]
Özbegistan administratiw taýdan 12 welaýata, Garagalpagystan awtonom respublikasyna we paýtagt şäher Daşkende bölünýär. Ýerli häkimiýeti häkimler dolandyrýar. Olary Prezident belleýär we ýerli saýlaw organlary tarapyndan tassyklanýar. Garagalpagystanda özüniň ministrler geňeşi bar.
Ilaty[üýtget | edit source]
Özbegistanda 30 million 485 müň adam ýaşaýar. Ilatyň 80 göterimini özbekler tutýar. Şeýle hem ýurtda 100-den gowrak milletden adam ýaşaýar. Ýylda ilat sany 1,67 göterim artýar. Özbegistanda dogluş derejesi 2005-nji ýylda 1000 adama 26,22 adam boldy. Orta ýaş dowamlylygy - 64,19 ýyl.
Döwlet dili[üýtget | edit source]
Döwlet dili - özbek dili. Ýurduň ilatynyň 74 göterimi özbek dilinde gürleýär. Şäherlerde rus dili ýaýrandyr, şäher ilatynyň 14 göterimi rus dilinde gürleşýär. Konstitusiýa laýyklykda, Özbegistan dünýewi döwlet hasaplanýar. Ilatyň 88 göterimi yslam dinine, 9 göterimi bolsa hristian dinine uýýar.
Şäherleri[üýtget | edit source]
Ilatyň 42 göterimi şäherlerde ýaşaýar. Iň iri şäheri - Daşkent. Ýurduň paýtagtynda 2,3 million adam ýaşaýar. Rus ilatynyň ýarysyndan gowragy Daşkentde ýaşaýar we şäheriň ilatynyň 30 göterimini tutýar. 1966-njy ýylda şäherde ýer titräp, uly zyýana goýdy. Daşkent gysga wagtyň içinde täzeden dikeldildi. Daşkentde respublikanyň senagat kärhanalarynyň agramly bölegi ýerleşýär. Şonuň üçinem şäher ýurduň ykdysady, bilim we medeniýet merkezi hasaplanýar.
Samarkand ýurtda ululygy boýunça ikinjişäher. Samarkand - 1930-njy ýyla çenli Özbegistan SSR-niň paýtagty bolup, häzirem özüniň arhitektura ýadygärlikleri bilen meşhurdyr. Fergana jülgesinde hem birnäçe uly şäherleri bar: Namangan, Andijan, Fergana, Kokand. Şeýle hem ýurduň iri şäherleriniň arasynda Buharany hem agzaman geçmek bolmaz. Bu gadymy şäher uzak ýyllaryň dowamynda özbek halkynyň iri syýasy we medeniýet şäheri bolýar. Nöküs şäheri Garagalpak awtonom respublikasynyň paýtagtydyr.
Ykdysadyýeti[üýtget | edit source]
Özbegistan industrial-agrar ýurt hasaplanýar. Ýurduň halk hojalygynyň esasy pudaklary - dag magdany, ýeňil we azyk senagaty we maşyngurluşyk. Oba hojalygynda ekerançylyga uly üns berilýär. Özbegistan Respublikasynyň 2008-nji ýylyň 9 aýynyň jemlerine bagyşlanyp geçirilen maslahatda ýurduň ykdysadyýeti geçen ýyl sazlaşykly ösdi. Dokuz aýyň jemleri boýunça jemi içerki önüminiň ösüş depgini 9,4 göterime deň boldy. Senagat önümçiliginde 12,4 göterim, hojalyk harytlarynda 18.4 göterim, gurluşyk işlerinde 8.4 göterim, oba hojalygynda 4.1 göterim ösüş gazanyldy.
Ýurduň daşary söwdasyndaky we eksportundaky oňyn ösüş depginleri milli ykdysadyýetiň ösüşine saldamly goşant goşdy. Daşary söwda dolanyşygy 40,9 göterim, eksport bolsa 62,9 göterim ösdi. Özbegistanda kiçi telekeçiligiň ösdürilmegi üçin hem amatly mümkinçilikler döredilýär. Telekeçileriň öz işlerini sazlaşykly alyp barmagy üçin salgyt babatda käbir ýeňillikler döredilýär. 9 aýyň dowamynda 284 önümçilik desgasy ulanmaga berildi. Olaryň 112-si azyk, 39-sy ýeňil we dokma, 61-si gurluşyk, 8-si himiýa we nebit-himiýa, 5-si maşyngurluşyk, 8-si farmasewtika, 39-sy oba we tokaý hojalygy pudagyna degişli. Galan 12-si bolsa beýleki pudaklar boýunça amala aşyryldy.
2008-nji ýylda Kaşkadarýa welaýatynda ýyllyk kuwwaty 3,5 milliard kub metre barabar bolan gaz gysyjy kompressor stansiýasy gurlup ulanmaga tabşyryldy. Şeýle hem ýurtda 2008-nji ýylda 100,5 müň orunlyk 149 sany kollej, 13,8 müň orunlyk 22 sany liseý guruldy. Şol bir wagtyň özünde 210,2 müň orunlyk 634 mekdepde düýpli abatlaýyş işleri geçirildi. 184 sany çagalar sport toplumy, 20 oba lukman öýleri we 6083,4 müň inedördül kilometr ýaşaýyş jaýlary guruldy.
Geçen ýylyň tomsunda ýurduň ähli ýerinde 821 çagalar sagaldyş merkezleri ulanmaga taýýar edildi. Olarda 252034 çaga dynç aldy. Malim bolşy ýaly, 2008-nji ýyl ýurtda „Yaşlar ýyly" diýlip yglan edilipdi. Şonuň üçin 1103,2 milliard sum pul goýberildi. 240 müňden gowrak ýokary we orta hünärment mekdeplerini tamamlan ýaşlar iş orunlary bilen üpjün edildi.
Özbegistanda ýaşlara maddy taýdan kömek berilýär. Işe ýerlemek gaznasyndan 1,5 müň adama 2045 million sum möçberinde äz möçberli karzlar berildi. Şeýle hem ýurduň banklary ýaş telekeçilere yzygiderli pul kömeklerini berip dur. Ýaş çatynjalary jaý bilen üpjün etmek maksady bilen jemi 45,9 milliard sum karz berildi. Oba yerlerinde 1200 ýaş mugallym maşgalalara jaý gurmak üçin ýer bölünip berildi. Dünýäniň köp ýurtlaryny gurşap alan maliýe-ykdysady krizise garamazdan, ýurduň ykdysadyýetiniň sazlaşykly ösüşini gazanmak maksady üçin dürli çäreler durmuşa geçirilýär.
Ýurduň gözel ýerleri[üýtget | edit source]
- Daşkent: Özbegistanyň paýtagty. Daşkent ýurduň gadymy şäherleriniň biri hasaplanýar. Bizin eýýamymyzdan öň, II asyrlarda gündogaryň ýazuw çeşmelerinde Daşkent barada maglumatlar bar eken. Häzir Daşkent ýurduň iri megapolisi bolup, onda 2,5 million adam ýaşaýar. 1966-njy ýyldaky güýçli ýertitremesinden soň, şäher täzeden guruldy we ýurduň iň owadan we ajaýyp şäheriniň birine öwrüldi. Şäherde daşary ýurtly syýahatçylar üçin hem görmäge köp gözel ýerler bar.
- Garaşsyzlyk meýdany: Özbegistan Respublikasynyň baş meýdanydyr. Ol özbek halkynyň garaşsyzlyk nyşany hasaplanýar. Bu ýerde ýurduň Ministrler Kabinetiniň we Senatyň binasy ýerleşýär.
Meydanda garaşsyzlygy alamatlandyrýan ýadygärlik bar.
- Samarkand: "Dünýäniň iň gadymy şäherleriniň biri hasaplanýar. Rim bilen ýaşdaş, gadymy Ýüpek ýolunyň oazisi bolmak bilen beýik Teýmirleň imperiýasynyň paýtagty. Ol Özbegistanyň günorta-gündogarynda Zerawşan derýasynyň jülgesinde ýerleşýär.
- Ulugbegiň obserwatoriýasy: XV asyrlarda Samarkandyň hökümdary Mirzo Ulugbek gündogaryň iň iri obserwatoriýasyny gurýar. Bu obserwatoriýa arkaly asman giňişligi barada möhüm maglumatlar alnypdyr.
- Bibi hanym metjidi: Samarkanddaky Bibi hanym metjidi Gündogardaky iň iri metjitlerin biri. Teýmirleň bu metjidi owadan aýaly Bibi hanymyň hormatyna gurdurýar.
- Şahy-Zinda aramgähi: Şahy-Zinda aramgähi köp sanly mawzoleýlerden durýar. Ol ýerde Samarkandyň belli-belli adamlary, patyşalary jaýlanypdyr.
- Buhara: Buhara Gündogaryň iň gadymy şäherleriniň biridir. Ol Gyzylgumuň oazisinde ýerleşýär. Bizin eýýamymyzdan öňki III asyrlardaky hytaý çeşmelerinde Buharanyň uly we ösen şäherdigi barada maglumatlara duş gelmek bolýar. IX asyrda Buhara Samanidler döwletiniň merkezi bolýar. Buharada şahyrlar Ferdöwsi bilen Rudaki ýaşap geçipdir.
- Hywa: Dünýäniň gadymy şäherleriniň biri. Hywa XVI-XVIII asyrlarda gülläp ösýär. Şol döwürlerde ol Hywa hanlygynyň paýtagty bolýar.
Türkmenistan-Özbegistan: giň möçberli hyzmatdaşlyga tarap Türkmenistan bilen Özbegistanyň arasyndaky söwda gatnaşyklary yzygiderli ösdürilýär. 2008-nji ýylda iki ýurduň arasyndaky söwda dolanyşygy 132,3 million dollara barabar boldy. Bu görkezijide 2007-nji ýyla garanyňda 38 göterim ösüş gazanyldy. Iki ýurduň arasyndaky gumanitar gatnaşyklar hem ösdürilýär. Ýurtlaryň medeniyet we sungat işgärleri Türkmenistan we Özbegistanda geçirilýän festiwallardyr sergilere yzygiderli gatnaşýarlar.
Kaynag[üýtget | edit source]
- ↑ Государственный комитет Республики Узбекистан по статистике : Сведения о Республике Узбекистан
- ↑ Государственный комитет Республики Узбекистан по статистике : Информационная служба Госкомстата : Демографические данные – Новости ГКС


text:
Uçar önümçiligi pudagynda iş alyp barýan «Lockheed Martin» dünýäniň iň ýokary tizlikli kiçi göwrümli ýolagçy uçaryny işläp taýýarlamagyň aladasyny edýär. Kompaniýa bu maksat bilen «Aerion Corp» korporasiýasy bilen hyzmatdaşlyk ylalaşygyna gol çekdi. Golaýda kompaniýalaryň ýolbaşçylary we hünärmenleri tizligi sesden ýokary bolan uçary öndürmek boýunça giňişleýin pikir alyşdylar. Bu ylalaşyk bilen «Aerion» öz hyzmatdaşlarynyň sanyny artdyrdy. «Aerion» mundan ozal Ýewropanyň «Airbus» kompaniýasy bilen şeýle uçaryň taslamasy we hereketlendirijisi babatda bilelikde işlejekdigini mälim edipdi. «Lockheed» bu uçary öndürmek üçin Amerikan aerokosmos edarasy NASA bilen bilelikde işleýär. Täze uçar 2023-nji ýylda taýýar bolar we ol 12 ýolagça niýetlenen bolup, häzirki wagtda 7 sagatda geçilýän Nýu-Ýork-London aralygyny 4 sagatda külterlär. Sesden tiz gidýän uçar gatnawlary 2003-nji ýylda ýatyrylypdy.
- Sowda
- •
- 01.01.2018


text:
Ýapyk binalarda we söweş sungaty boýunça V Aziýa oýunlarynyň çäginde geçirilýän gysga aralyga ýüzmek boýunça ýaryşlaryň dört gününiň dowamynda uly-kiçi ähli tomaşaçylara öz ukyplaryny görkezmäge ýüzüjilere uly mümkinçilik berler.
Olimpiýa suw toplumynda geçiriljek ýaryşda Gonkongdan jemi 26 türgen gatnaşar. Ýeri gelende aýtsak, gonkongly ýüzüjileriň topary ýaryşlar boýunça iň uly topardyr. Ondan soňra Hytaý (22 ýüzüji) hem-de Türkmenistan (18 ýüzüji) gelýär.
Zenanlaryň arasynda geçiriljek ýaryşda wýetnamly Thi Anh Wiýen Nguýeniň çykyşyna tomaşa etmek has gyzykly bolsa gerek. 21 ýaşly ýüzüji zenan 2017 hem-de 2015-nji ýyllarda geçirilen Günortan-gündogar Aziýa oýunlarynyň hersinde sekiz sany altyn medaly gazanmagy başardy. Ýaş ukyply türgen geçen ýyl geçirilen Aziýa çempionatlarynda hem bir sany altyn hem-de üç sany bürünç medallary almagy başardy.
- Sowda
- •
- 22.09.2017
Ýapyk binalarda we söweş sungaty boýunça V Aziýa oýunlarynyň çäginde geçirilýän gysga aralyga ýüzmek boýunça ýaryşlaryň dört gününiň dowamynda uly-kiçi ähli tomaşaçylara öz ukyplaryny görkezmäge ýüzüjilere uly mümkinçilik berler.


text:
NextTM hödürleýar
Halanan ýazgylar
Bölümler
Soňky jogaplar
Ilaty oňat hilli arassa agyz suwy bilen ygtybarly üpjün etmek milli Liderimiziň alyp barýan döwlet syýasatynyň ileri tutulýan ugurlarynyň hataryna çykaryldy. Bary-ýogy birnäçe ýyl mundan öň Balkan welaýatynyň Magtymguly etrabynyň Kürüždeý geňeşliginiň çäginde häzirki zamanyň ýokary hil ülňülerine laýyk derejede gurlup, işe girizilen Türkmenistanyň Azyk senagaty döwlet birleşiginiň «Sumbar» agyz suw kärhanasy hem muňa anyk güwä geçýär. Häzirki döwürde bu kärhanada öndürilýän gazlandyrylmadyk hem-de gazlandyrylan arassa çeşme suwlarydyr dürli alkogolsyz içgiler diňe bir Balkan welaýatynda bolman, eýsem, ýurdumyzyň ähli welaýatlarynda hem uly islegden peýdalanýar. Ýaňy-ýakynda kärhananyň öndürýän önümlerine Hil we howpsuzlyk hakyndaky halkara sertifikatlaryň gowşurylmagy bolsa bu kärhananyň hünärmenleriniň öz öňlerinde goýlan belent wezipelere abraý bilen hötde gelýändiklerinden habar berýär.
Aslynda hem suw üpjünçiligi bilen bagly dürli desgalaryň, şol sanda suwy arassalamak we öndürmek boýunça kärhanalaryň, suw süýjediji ulgamlaryň gurluşygy «Türkmenistanyň Prezidentiniň obalaryň, şäherçeleriň, etraplardaky şäherleriň we etrap merkezleriniň ilatynyň ýaşaýyş-durmuş şertlerini özgertmek boýunça 2020-nji ýyla çenli döwür üçin rejelenen görnüşdäki Milli maksatnamasynyň», «Türkmenistanyň ilatly ýerlerini arassa agyz suwy bilen üpjün etmegiň baş maksatnamasynyň», şeýle hem durmuş-ykdysady ösüş boýunça pudaklaýyn we sebitleýin meýilnamalaryň wajyp ugry bolup durýar. Şu nukdaýnazardan ugur alnyp, işe girizilen «Sumbar» agyz suw kärhanasy bu ýerdäki subtropik ýaýlanyň daglarynyň çeşmelerinden gelýän agyz suwuny ýokary hil derejesinde arassalamakda döwrüň ösen talaplaryna laýyk işleri bitirýär.
Üç gektar meýdanda — daş-töweregi belent başly dag gerişleri bilen gurşalan ajaýyp deräniň goýnunda ýerleşen häzirki zaman kärhanasy özbaşdak bir şäherçäni ýada salýar. Ýewropanyň abraýly önüm öndürijileriniň iň bir kämil enjamlarydyr kompýuter ulgamlary bilen birkemsiz abzallaşdyrylan kärhanada häzirki wagtda her aýda arassalanyp gazlandyrylan reňkli we gazlandyrylmadyk arassa agyz suwlarynyň müňlerçe dekalitri öndürilip, göwrümleri 0,5 — 1,5 — 5 we 10 litrlik gaplarda sarp edijilere ugradylýar. Tomus möwsüminde bolsa zawodda öndürilýän ekologiýa taýdan arassa, gazlandyrylmadyk, gazlandyrylan we alkogolsyz jana şypa beriji içgileriň möçberleri müşderileriň buýurmalary esasynda yzygiderli artdyrylýar.
Ýeri gelende aýtsak, kärhananyň önümleriniň oňat hili diňe bir tebigat tarapyndan kepillendirilmän, eýsem, köptapgyrly, ultramelewşe we süzüp arassalamak ulgamlarynyň netijeli işiniň hem miwesidir. Önümiň hil babatda ýokary ülňülere laýyk gelmegine bu ýerdäki döwrebap enjamlar bilen üpjün edilen barlaghananyň işgärleri hemişe pugta gözegçilik edýärler. Gazlandyrylan hem-de gazlandyrylmadyk arassa çeşme suwlaryny, dürli görnüşli alkogolsyz içgileri gaplamak üçin zerur bolan dürli ölçeglerdäki we görnüşlerdäki gaplaryň hut şu ýerdäki awtomatlaşdyrylan ulgamda öndürilýändigini hem aýratyn nygtamak gerek. Halkymyza arassa çeşme suwuny, «Sumbar nary», «Sumbarkolo», «Pyrtykal», «Limonad», “Buratino” ýaly birnäçe gazlandyrylan suwlary hem-de alkogolsyz içgileri yzygiderli hödürlemäge mümkinçiligi bolan «Sumbar» agyz suw kärhanasynyň hünärmenleridir işçileri şu günler has-da tutanýerli zähmet çekýärler. Kärhanada öndürilýän önümlere ýaňy-ýakynda Italiýanyň “ICIM” guramasy tarapyndan “ISO — 9001”, “ISO — 22000” we “HACCP” azyk harytlarynyň Halkara hil we howpsuzlyk sertifikatlarynyň gowşurylmagy hem-de bu sertifikatlaryň Ýewropanyň Halkara “IQnet” guramasy tarapyndan tassyklanylmagy zawodda bitirilýän işe berlen mynasyp baha boldy.
— Gahryman Arkadagymyzyň parasatly ýolbaşçylygynda eziz Diýarymyzyň milli ykdysadyýetini diwersifikasiýa ýoly bilen ynamly ösdürmäge aýratyn üns berilýär. Şunda daşary ýurtlardan getirilýän harytlaryň ornuny tutýan önümleri öz kärhanalarymyzda öndürmek hem-de olaryň daşarky bazarlara çykarylýan möçberlerini artdyrmak esasy wezipeleriň biri bolup durýar. Zawodymyzda öndürilýän önümleriň hiline daşary ýurtlaryň degişli guramalary tarapyndan ýokary baha berilmegi, hünärmenleriň öz işlerine ussatlyklarynyň ýokary derejedediginiň aýdyň güwäsidir. Biz bu ýokary baha çäksiz guwanýarys. Bu üstünlikde kärhanamyzda dürli kärlerde halal zähmet çekýän 50-ä golaý hünärmeniň her biriniň mynasyp paýy bar. Olardan seh müdiri Mübärek Esenowa, enjamlary sazlaýjy Didar Nyýazmyradow, önüm operatory Aýnur Gurtbaýewa, barlaghananyň laboranty Oguldöndi Abaýewa yhlasly zähmet çekip, kärdeşlerine görelde bolýarlar. Häzirki döwrüň ýokary talaplaryna laýyk gurlan kärhanamyz Sumbar jülgesiniň şu golaýlardaky Aýdere, Durdyhan, Duzlydepe, Kürüždeý obalarynyň ýaşaýjylarynyň onlarçasyny iş orunlary bilen üpjün etdi. Bize halal zähmet çekip, ýokary hilli önümleri öndürmäge, ata Watanymyzyň halkara abraý-mertebesini has belende götermäge döredýän mümkinçilikleri üçin hormatly Prezidentimize alkyşymyzyň çägi ýok — diýip, “Sumbar” agyz suw kärhanasynyň direktory Muhammet Çaryýew buýsanç bilen aýdýar.
Öndürýän önümleriniň hili babatda halkara derejesindäki ýokary abraýa eýe bolan “Sumbar” agyz suw kärhanasynyň hünärmenleri Sagdynlygyň we ruhubelentligiň ýylynyň geçen birinji ýarymynda 867 müň manatlyga golaý işleri özleşdirmegi başardylar. Şunda haryt görnüşindäki önüm öndürmek babatynda geçen ýylyň degişli döwri bilen deňeşdirilende, ösüş depgini 119 göterim ýokarlandyryldy. Bu görkeziji arassalanan agyz suwy babatda bolsa 156 göterime barabar boldy. Tutuşlaýyn alanyňda, geçen ýylyň birinji ýarymyndaky bilen deňeşdirilende, 240 müň manatlykdan hem köp iş artyk özleşdirildi. Bu görnükli netijeler dirilik çeşmesiniň gözbaşynda halal zähmet çekýän “Sumbar” agyz suw kärhanasynyň hünärmenlerini has-da belent sepgitlere ruhlandyrýar.
Hojaberdi BAÝRAMOW.


text:
Demirgazyk Koreýanyň wekilleriniň aýtmagyna görä, olar ýadro arsenalyny ulanyp, Günorta Koreýa garşy “mukaddes urşa” başlamaga taýýar.
Demirgazyk Koreýanyň gornamak ministri Kim Yong-çun bu barada Günorta Koreýanyň geçiren harby türgenleşiklerinden birnäçe sagat soňra eden çykyşynda durup geçdi.
Beýleki tarapdan, bu harby türgenleşiklerden soňra Günorta Koreýanyň prezidenti Lee Myung-bak hem Demirgazyk Koreýanyň ýene-de hüjüm eden halatynda, oňa garşy rehimsiz jogap beriljekdigini aýtdy.
Phenýan sebitdäki uruş ýagdaýlaryny dartgynlaşdyrýandygy sebäpli Günorta Koreýa aýyplama bildiripdi.


text:
Goşunymyzyň söweşjeň taýýarlygynyň kämilleşdirilmegi
Häzirki günlerde biz Garaşsyz baky Bitarap Türkmenistan ýurdumyzyň Ýaragly Güýçleriniň gün-günden kämilleşip uly ösüşlere eýe bolýandygynyň şaýady bolýarys. Goşunymyzyň düzüminde uly ähmiýetli reformalar amala aşyrylýar. Harby howpsuzlygy üpjün etmek hem-de ýurdumyza abanýan daşarky we içerki wehimlere garşy durmak maksady bilen, Türkmenistanyň Ýaragly Güýçleriniň we beýleki goşunlarynyň söweşjeň taýýarlygyny ýokarlandyrmak üçin hem uly işler alnyp barylýar. Sebäbi goşunymyzyň söweşjeň taýýarlygynyň ýokary derejede bolmagy halkymyzyň parahat ýaşamagy üçin şert bolup durýar. Ýurdumyzda Ýaragly Güýçlerimiziň maddy üpjünçilik binýady berkeýär, goşunymyz täze döwrebap harby tehnikalar, serişdeler we ýaraglar bilen üpjün edilýär, şeýle-de mobilizasion ätiýaçlyk gorlary döredilýär. Şahsy düzümiň harby ussatlygyny artdyrmak maksady bilen ýygy-ýygydan okuw türgenleşikleri, harby tälimler geçirilip durýar.
Mundan başga-da, her ýylda harby gullukçylarymyz hünär derejelerini ýokarlandyrmak üçin daşary ýurtlaryň ýokary harby okuw mekdeplerine okuwlara ugradylýar. Umuman aýdanymyzda, ýurdumyzyň Ýaragly güýçlerinde we beýleki goşunlarda söweşjeň taýýarlyk, hünär taýdan taýýarlanyş we ýokary hilli üpjünçilik derejesi harby howpsuzlygyň talaplaryna laýyk getirilýär, goşunymyzyň ýerleşdirilmegini hem-de ýaşamagyny üpjün etmek üçin ähli şertler döredilýär.
idolis


text:
Aktual Analiz
Germaniýada geçirilen saýlawyň netijeleri dünýäde adaty waka ýaly kabul edildi
Germaniýada geçirilen saýlawyň netijeleri dünýäde adaty waka ýaly kabul edildi. Emma Gollandiýadan, Fransiýadan we Belgiýadan soň Germaniýada hem rasist partiýa parlamentde wekilçilik edilmäge hukuk hazandy we şol topar Ýewropa Parlamentine öz wekilini ugradar.
Ýagny, milletparazlygyň döräp, bütin Ýewropa ýaýran diýaryndan Ýewropa Parlamentinde wekilçilik ediler.
Aslyna seredilende dünýä bu meseläni giňişleýin seljerip, bu çykgynsyzlyga çärä tapmaly. Emma gynansagam bu meselede näme üçindir günbatarly intellektuallar dymmagy saýlap alýar.
Emma dymsaňyzam, dymmasaňyzam milletparazlyk belasy bir gün siziňem gapyňyzy kakar.
Milletparazlyk we rasizm Ýewropanyň idealaryndan we medeni gymmatlyklaryndan çetleşmegi bilen birlikde özüne giňişlik tapmaga başlady.
Günbataryň iki sany esasy gymmatlygy bar. Şolaryň biri demokratiýa, beýlekisi bolsa adam hukuklary baradaky garaýyşy. Emma gynansagam Sowuk uruşdan soň günbatar dünýäsi medeniýetiň özenini emele getirýän şol iki gymmatlykdan hyýanatçylykly peýdalandy.
Köpçülikleýin aragatnaşyk serişdeleri ýaýbaňlandy. Şeýlelikde biri-birine alys bolan iki adam gündelik durmuş bilen bagly maglumatlar we habarlar bilen dessine tanyşmaga mümkinçilik tapdy. Gündogarlylar hem maglumatlar elýeterli boldugy saýyn jemgyýetçilik we döwlet hökmünde has erkin bolmak islemäge başlady.
Şol talaplar günbataryň demokratiýa babatdaky ikiýüzliligini ýüze çykardy. Gündogarda adamlar erkinlik talaplaryny beýan edip, şol ugurda tagalla etdiler. Şol talaplaryny durmuşa geçirip hem bilmediler. Emma şahsy azatlyk jemgyýetler we döwlet derejesinde iş ýüzüne geçen badyna günbatar birdenkä 180 gradus öwrüm etdi.
Günbataryň garaýyşyna görä gündogarlylaryň azatlyk we sarp etme islegi günbataryň bähbitleriniň çägine çenli.
Mysal üçin, Ýewropanyň awtoulag firmasynyň Germaniýadaky we Hindistandaky fabriklerinde şol bir işi edýän iki işçini deňeşdirip göreliň. Awtoulag firmasy işçileriň hukuklaryny goramaklary üçin ellerinden gelen tagallany hem edýärler. Şu ýere çenli seredilende günbatarly inwestisiýa üçin esasy zat girdeji däl, eýsem işgärleriň abadanlyk we ýaşaýyş derejesi. Emma hakykat has başgaça.
Mysal üçin şol firmanyň Germaniýada öndüren modeli bilen Hindistanda, Pakistanda, Günorta Koreýada ýa-da Türkiýede öndüren modeliniň nyrhy bütin dünýäde bir. Emma şol modeli öndüren işçileriň aýlyklarynyň arasynda ummasyz tapawut bar. Germaniýadaky işçi öýüne her gün et alyp, Bütindünýä saglyk guramasynyň standarlaryna görä iýmitlenip bilýär. Emma hindistanly işçiniň alýan aýlygy nemes işçisiniň hepdeliginden hem az.
Bu çaprazlygy beýan edenimizde bolsa berilýän jogap çetleşdiriji, ýekiriji häsýetli.
Edil şonuň ýaly döwletleriň deň derejeli daşary gatnaşyk talaby hem günbatarlylaryň göwnünden turmaýar. Hamala diýersiňiz kolonial endiklerini dowam etdirmek isleýän ýaly. Elmydama gopbamsy, ýokardan seredýän, buýuryjy düşünje.
Mysal üçin siz gündogar ýurtlaryndan biriniň lideri. Aç-açan, demokratik usulda halkyňyzyň ýarysyndan gowragynyň sesi bilen saýlandyňyz. Siz ýurduňyzyň bähbitlerini goramak üçin günbatara garşy durup, olar bilen deň hukuklydygyňyzy beýan etmäge başlan halatyňyzda siz dünýäniň iň bir erbet adamy bolýaňyz.
Mejlisiňiz, metbugatyňyz, uniwersitetleriňiz, aragatnaşyk ulgamyňyz senzurasyz we azat-erkin işleýän hem bolsa, adyňyz birdenkä dikdator bolar, duruberer.
Siz her saýlawda garaşsyzlyga suwsan halkyňyz tarapyndan has güýçli goldandygyňyz saýyn günbatarlylaryň gözünde siz has-da dikdatorlaşarsyňyz. Siz halkyňyzdan 52 göterim ses alyp, döwletiň başyna geçeniňizde galplyk eden bolýaňyz. Emma 31 göterim ses alyp, öz hökümetini edara edýän ýewropaly syýasatçy lider demokratiýanyň ýeňijisidir.
Ýaňy hem belläp geçişimiz ýaly maglumatyň halk köpçüligine ýetirilmeginiň öňündäki ähli bökdençlikler aýrylandygy üçin Türkiýedäki çopan bilen Gamburgdaky nemes syýasatçysy şol maglumaty deň derejede alyp bilýär. Elbetde ýerlikli ýagdaýda türk çopan, “bu taýdan bir ýalňyşlyk bar” diýýär.
Ony hyzmatdaşy, şärigi hasaplaýan günbatarlysyna soraýar. Günbatarly bolsa yzgiderli häsýetde ulumsylygyny dowam etdirýär. Gündogardan gelýän soraglar we azatlyk bilen bagly talaplar köpeldigi saýyn günbatarly syýasatçy içerde milletçi çykyşlara ýönelýär.
Günbataryň uly partiýalary syýasy populizm we häkimiýet islegi sebäpli kiçi rasist partiýalaryň ýoluny saýlap alýar. Demokratiýadan, adam hukuklaryndan daş we wagtal-wagtal ýigrenç jenaýatyna çenli baryp ýetýän ýoly saýlap alan şol uly partiýalar Pedigany, nasizmi we şowenizmi ýaňadandan döretdiler.
Diňe bir uly partiýalar däl, eýsem ähliumumy adam hukuklaryny goraýjy çepçi partiýalar hem rasist, çetleşdiriji çemeleşmäge başladylar.
Günbataryň soňky çärýek asyrdaky syýasatçylarynyň tas ählisi şol ýalňyşlygy goýberip, meseläni ulaltdylar we indi günsaýyn çykgynsyzlaşgynyň öňüni alyp bilmeýärler. Belgiýada-da ýagdaý Gollandiýadan tapawutly däl. Awstriýa bolsa nasizmde Germaniýa bilen bäsleşýän ýaly. Demokratiýanyň sallançagy hasaplanylýan Fransiýada-da syýasatçylar rasizmden tama edýärler.
Uzak ýyllaryň dowamynda goýberilen ýalňyşlyklar, Ýewropa Parlamentiniň gapysyny rasist we nasist parlamentarilerine açdy. Ýewropanyň başdan geçirýän ykdysady we syýasy çökgünlik sebäpli ýaýbaňlanan rasizmden peýdalanmak isleýän partiýalar şol garaňky ýola düşerler.
Ýewropa Parlamentinde indi nasist we rasist çykyşlaryň ýany bilen ýigrenç jenaýatyny “pikir” hökmünde beýan ediler. Ýewropaly intellektuallaryň şol howpa göz ýetirmegini tama edýäris.


text:
Çaýhana
Islegler, Kararlar bu ýerde ediljekdir.[üýtget | edit source]
tizden tiz şu yokardaky categorylary doldyrmaly. haysy bölümin aşagynda haysylkarynyn durjagyny gayrat edip yazayyn.. sagbolun. ga1taman
Biznes sahypasy acylsa gowy bolar
Bismilla[üýtget | edit source]
salam wikichiler. Wikichi diyer yaly aslynda dine chishik we Hanberke bar oydyan. Ilki bilen nameden bashlamaly? Menin pikrimche Turkmenistanyn welayatlary, shaherleri, etraplary, obalary .. kategoriyalanmadyk. Olaryn sanawyny tapmaly. (men tapjak bolaryn.) Sonra olaryn hersine owadanja shablon etmeli. Goraghanalar barada shablon bar meselem.
bu yerin admini barmy


text:
Aşgabatda iki ýurduň resmi wekiliýetleriniň gatnaşmagynda giňişleýin düzümde geçirilýän türkmen-belarus gepleşiklerinde halkara guramalarynyň çäklerinde özara hereket etmegiň tejribesini dowam etmegiň maksat edinilýändigi tassyklanyldy.
Mysal üçin, Belarus Respublikasy BMG-nyň Baş Assambleýasynyň şu mejlisiniň barşynda biragyzdan kabul edilen “Halkara Bitaraplyk güni” diýen Kararnamasynyň türkmen taslamasynyň awtordaşy hökmünde çykyş etdi.
Şunuň bilen baglylykda, dürli halkara düzümlerinde durnukly energetika we energetika howpsuzlygy, ulag, ýaragsyzlanmak meselesi, ekologiýa we daşky gurşawy goramak, Durnukly Ösüşiň Maksatlaryny gazanmak ýaly ugurlar boýunça iki ýurduň hyzmatdaşlygynyň uly geljegini görýäris diýip, milli Liderimiz aýtdy.
Hormatly Prezidentimiz Gurbanguly Berdimuhamedow ýokary Belarus wekiliýetiniň geçen ýylyň noýabrynda Aşgabatda BMG-niň Durnukly ulag boýunça ählumumy maslahatyň işine işjeň gatnaşmagyny minnetdarlyk bilen belledi. Türkmenistan we Belarus Respublikasy halkara terrorçylygy, neşeleriň bikanun dolanyşygy, serhetüsti jenaýatçylyk ýaly häzirki döwrüň wehimlerine we howplaryna garşy göreşmek maksadynda işjeň gatnaşyklary dowam ederler.


text:
Türkmenistanyň Çeperçilik sungaty milli muzeýinde “2016-njy ýylda dünýäniň ilaty” atly Ählumumy nutuk bilen tanyşdyrylyş we gyzjagazlaryň sazlaşykly ösüşin bagyşlanan fotosuratlar sergisi guraldy. Çärä Mejlisiň deputatlary, jemgyýetçilik guramalarynyň we köpçülikleýin habar beriş serişdeleriniň wekilleri, Y-PEER ýaşlar merkeziniň meýletinleri, fotobäsleşigiň ýeňijileri hem-de çäräniň mowzugyna gyzyklanan paýtagtymyzyň ýaşaýjylary gatnaşdylar.
22 Aralık 2016 Perşembe
10 Ýaş Biziň Geljegimiz Atly Fotosuratlar Bäsleşiginiň Jemi Jemlenildi
ÝuNFPA-nyň Nutugy bilen tanyşdyrylyşyň çäklerinde guralan “10 ýaş: biziň geljegimiz gyzjagazlaryň şu ýaşynda kesgitlenilýär” atly fotosuratlar bäsleşiginiň jemi jemlenildi.
Türkmenistanyň Çeperçilik sungaty milli muzeýinde “2016-njy ýylda dünýäniň ilaty” atly Ählumumy nutuk bilen tanyşdyrylyş we gyzjagazlaryň sazlaşykly ösüşin bagyşlanan fotosuratlar sergisi guraldy. Çärä Mejlisiň deputatlary, jemgyýetçilik guramalarynyň we köpçülikleýin habar beriş serişdeleriniň wekilleri, Y-PEER ýaşlar merkeziniň meýletinleri, fotobäsleşigiň ýeňijileri hem-de çäräniň mowzugyna gyzyklanan paýtagtymyzyň ýaşaýjylary gatnaşdylar.
Türkmenistanyň Çeperçilik sungaty milli muzeýinde “2016-njy ýylda dünýäniň ilaty” atly Ählumumy nutuk bilen tanyşdyrylyş we gyzjagazlaryň sazlaşykly ösüşin bagyşlanan fotosuratlar sergisi guraldy. Çärä Mejlisiň deputatlary, jemgyýetçilik guramalarynyň we köpçülikleýin habar beriş serişdeleriniň wekilleri, Y-PEER ýaşlar merkeziniň meýletinleri, fotobäsleşigiň ýeňijileri hem-de çäräniň mowzugyna gyzyklanan paýtagtymyzyň ýaşaýjylary gatnaşdylar.
Ýygnananlara ÝuNFPA-nyň Türkmenistandaky ýerine ýetiriji wekili Baýramgül Garabaýewa gutlag sözi bilen ýüzlendi. Geçen ýyl BMG-nyň agza ýurtlaryň 2030-njy ýyla çenli Durnukly ösüş boýunça ählumumy gün tertibini kabul edendiklerini ýatladyp, ol resminamanyň, hususan-da olaryň bagtly geljekde bagtly ýaşamaklary üçin on ýaşly gyzjagazlaryň millionlarçasyna niýetlenendigini nygtady.
ÝuNFPA-nyň Türkmenistandaky ýerine ýetiriji wekiliniň bellemegine görä, on ýaş çaganyň hemmetaraplaýyn bilim almagy we şahsyýet hökmünde ösmegi üçin amatly döwürdir. „Gyzjagazlar maşgala we jemgyýet tarapyndan goldanylsa olar özüniň aň-düşünje, döredijiik we işewürlik mümkinçiliklerini bagtyýar gelejegiň hatyrasyna durmuşda ulanyp bilerler“-diýip,
Baýramgül Garabaýewa belledi we ýetginjek gyzlaryň sazlaşykly ösüşi üçin zerur şertleri döretmäge çagyrdy.
Çäräniň resmi bölegi ÝuNFPA-nyň “2016-njy ýylda dünýäniň ilaty” atly Ählumumy nutugynyň düzgünleri bilen tanyşdyrylyş we ýurdumyzda ýokary düşünjeli, sagdyn, jemgyýetçilik we syýasy durmuşa işjeň gatnaşýan, täzeçil pikirlenýän we başarjaň ýaş nesli kemala getirmäge niýetlenen döwlet ýaşlar syýasatynyň ugurlary barada gürrüň beren Y-PEER ýaşlar merkeziniň meýletinleriniň çykyşlary bilen dowam etdirildi.
Çäräniň soňunda ÝuNFPA-nyň gurnan “10 ýaş: biziň geljegimiz gyzjagazlaryň şu ýaşynda kesgitlenilýär” atly Nutugynyň mowzugy bilen baglanşykly fotosuratlar bäsleşiginiň ýeňijilerini sylaglamak dabarasy boldy. Ol: „Arzyly sepgide ýetişim“ we „Gyzym-buýsanjym“ ugurlary boýunça geçirildi. Bäsleşigiň şertine laýyklykda suratlaryň ýanyna kiçijik hekaýat-da goşulmalydy. Bu ýere gelenler her suraty ünsli synladylar. Bagtyýar gyzjagazlaryň özi we geljekki meýilleri baradaky gürrüňi hiç kimi biparh goýmady. Ine, olaryň käbiri.
Merýem,10 ýaşynda. Gowy bahalar bien okaýar, daşary ýurt dillerini öwrenýär, mugallym bolmagy arzuw edýär.
Alsu,11 ýaşynda. Dünýädäki adamlaryň hemmesiniň bagtly ýaşamagyny arzuw edýär. Aşgabady ýürekden söýýär we onuň ylalaşdyryjy merkez bolanyna guwanýar.
Inek, 14 ýaşynda. Maksada okgunlylygy we ruhubelentligi oňa derdinden (süýji keseli) rüstem gelmäge ýardam edýär, gurluşykçy inžener bolmagy arzuw edýär.
„Gyzym-buýsanjym“ ugurdan görkezilen suratlaram täsirlidi. Ýurdumyzyň dürli sebitlerinde, şäherlerinde we obalarynda ýşaşan gyzjagazlaryň kakalary öz gyzlarynyň suratlaryny bäsleşige iberipdirler, olar gyzlarynyň gelejegini nähili göz öňüne getirýändikleri barada gürrüň berýärler.
Iki gyzyň—Meremiň we Aýlaryň kakasy Arslan Allamyradow: „Olar maşgalamyza bagt getirdi, men olara buýsanýaryn. Men gyzlarymyň bagtly bolmagyny arzuw edýärin. Annageldi Berdiýew gyzy Gülşada buýsanyp, şeýle ýazýar: „Gyzym maksada okgunlylygy, erjelligi we zähmetsöýerligi bilen abraýly ýokary okuw mekdebiniň talyby bolmak arzuwyna ýetdi. Biz hemişe ony goldaýarys we onuň durmuşda öňde goýan maksatlarynyň baryna ýetjegine ynanýarys“. Akmyrat Gardaşew suratyna: „Iki perişdäm- goşa arzuwym“ dýip at goýupdyr. Onuň pikirine görä, ähli babatda goldaw, duýgudaşlyk we ynam –ata söýgüsinden nyşandyr.
Ýazmämmedow gelniniň okaýandygyny, özüniň bolsa kiçijik gyzyna seredýänligini ýazypdyr. Asly käri lukman Begmyrat Gurbangeldiýew gyzy Leýliniň ata kesbini ýöredýänligne buýsanýar…
Surat bäsleşiginiň aýgytlaýjy tapgyryna saýlanan ýigrimiüç surat, şonça-da hekaýatlar jemgyýeti we maşgalany bagtyýar gelejegiň hatyrasyna gyzlaryň sazlaşykly ösmegi üçin zerur şertleri döretmäge çagyrýar.
http://www.turkmenhabargullugy.com/10-yas-bizin-geljegimiz-atly-fotosuratlar-baslesiginin-jemi-jemlenildi/
Kaydol: Kayıt Yorumları (Atom)


text:
"...Meniň iki oglum bar. Adamym bilen halaşyp baryşdym. Biri-birimize düşünýärdik. Ol neşe kabul edip başlaly bäri, meniň maşgala durmuşym hem dargap başlady. Ol menden we çagalaryndan juda daşlaşýar. Işlemesini goýdy. Ýalbaryp gördüm, gaharlanyp çykdym, dyza çöküp ýalbaryp gördüm. Soňky hepdede öýden zatlar ýitip başlady... Çagalarymy alyp hem gidip bilemok. Men ony gowy görýärin ahyryn?!..."
Maslahata gelen zenanyň gürrüňinden.
Adama wagtlaýyn keýp berýän dürli serişdeleriň ýaýramagy we giňden ulanylmagy, biziň döwrümize mahsus alamatlaryň bir görnüşidir.
Adamzadyň durmuşa guwanmagyň hakyky we dogry usullaryna ýykgyn etmän, keýp almanyň ýeňil we bedeni hem-de ruhy dünýäni dargadyjy ýollaryny saýlap almagy diýseň gynandyrýandyr. Gaýtalanyp durýan emosianal ýagdaýlar toplumyna bolan talap, neşe garaşlylygynyň ilkinji we esasy sebäbidir.
Neşekeşlik – bu adamyny bütin dünýäden daşlaşdyryp, diňe neşäni ulanmak, oňa bagly bolup, onuň täsirinde bolmak bilen çäklenen ýaşaýyş ýagdaýydyr.
Biziň äpet ummanymyzyň bir kiçijik bölejigi bolan neşe serişdesine bakna bolup ýaşamak, adam bilen bütin dünýäniň arasynda aýrylmaz bir diwary döredýär.
Neşekeşlik ölüm howply kesel bolup, ol sosial, genetiki, fiziologiki üýtgeşmeleri öz içine alýandyr.
Neşekeşlik bütin maşgalanyň keseli bolup, ondan köp derejede ene-ata, neşekeşiň aýaly (ýa-da adamsy), doganlary we çagalary ejir çekýärler. Olaryň neşekeşe bolan gatnaşygy, garaýşy, onuň sagalmagyna ýardam hem berip biler ýa-da tersine, ýagdaýy beterleşdirip hem biler.
Maşgalada ýakyn adamynyň neşe ulanmagy sebäpli döreýän emosianal dartgynlylykdan iň peýdaly gorag – bu babatda gerekli maglumatlary toplap, olary dogry ulanmak üçin özüňde gaýratlylyk we sabyrlylyk häsiýetleri terbiýelemekdir.
Maşgalanyň kömegine mätäç neşekeşiň, köplenç maşgala agzalarynyň nädogry hereket etmegi sebäpli, maşgaladan daşlaşdyrylan, öýke-kineli, rehimsiz adamlara öwrülmegi mümkindir. Ondan başga-da, neşekeşiň iň ýakyn adamsy ýa-da oňa jogapkär garyndaşynyň özi hem maslahata hem-de kömege mätäç bolýar. (Köp halatlarda ol kömege neşekeşden-de köp mätäçdir.)
Maşgalanyň hiç agzasy, başga maşgala agzasynyň neşekeş bolany babatda jogapkärçiligi çekip bilmeýär. Şonuň ýaly-da, onuň doly we gutarnykly sagalmagyna hem kepil geçip bilmeýär.
Maşgala edil hiç zat bolmadyk ýaly, çäre görmezden, bu ýagdaýy duşundan hem geçirip biler we keseliň beterleşmegine esas döreder. Ýöne maşgala, neşe serişdelerini ulanmak babatda bar bolan hemme maglumatlary toplap, ýerlikli ulansa, keselden saplanmaga mümkinçilik artýandyr.
Neşekeşlik barada alan maglumatlaryňyza daýanyp öz göreş meýilnamaňyzy düzmek we olary durmuşa geçirmek üçin ýeterlik sabyrly we edenli bolmak – neşekeşe beriljek kömegiň iň gowy görnüşidir.
Biz neşekeşlik babatdaky meseleleriň neşe serişdelerine bagly däl-de, şolary ulanýan adamlara baglydygyny düşünmelidiris.
Adamynyň özi neşe serişdelerinden gaça durup, özi üçin belli bir netijeleri çykarmasa, neşekeşlikden doly derejede sagalma bolup bilmeýär.
Düýbi tutulmadyk binany, näçe adam uly erjellik bilen, kerpiçme-kerpiç gursa hem onuň iru-giç ýykyljagy hakdyr. Guruljak binanyň birinji daşyny neşekeşiň özi uly ynamlylyk bilen goýmalydyr.
Näsaga ýazylan dermany, başgalaryň kabul edip, ony sagaldyp bilmeýşi ýaly, neşe ulanýan adamynyň öz islegi bolmasa, hiç kim oňa degerli kömegi berip bilmeýär. Azda- kände sagalma gazanylar ýaly, neşekeşiň özi bütin erkini, gaýratyny jemläp, öňe hereket etmäge ymtylmalydyr.
Neşäni tapyp ulanmak üçin, neşekeş bütin maşgalany aldap, maşgala gatnaşyklaryny dargadyjy dürli pirimleri ulanýar. Günüň gününe neşäni tapmagyň ugrunda olar kanuny hem bozup, jenaýata hem baş goşmaly bolýarlar.
Maşgala agzalary ýalbarýarlar, gaharlanýarlar, kä halatlarda oňa düşünmek islese, soň ýazgarýarlar. Şonuň bilen bir wagtda-da, ony neşekeşlik bilen bagly kynçylyklardan alyp galmak üçin kömek edýärler, arkasyny alýarlar, dözmezçilik edýärler.
Maşgalada esasy üns merkezi bolup galyp, maşgala agzalaryna öz diýenini etdirmek maksady bilen neşekeş dürli özboluşly tilsimleri ulanyp biler.
Maşgala agzalarynyň gaharyny getirip, olary ruhy deňagramlylykdan çykarmak, neşekeşiň tilsimleriniň bir görnüşidir. Bilgeşleýinmi ýa-da tötänden neşekeş maşgala agzalarynyň birini özüne duşman "edinip", onuň garşy bildirmelerini özüne garşy başlanan göreşiň bir bölegi diýip yglan edýär. Haçanda, ýakynlary onuň nädogry hereketlerine garşy tolgunyp, gaharly daraşsalar, ol şol hereketlerini özüniň şu gezek we indiki gezek ulanjak neşe kabul etmelerine bahana edinýär. Onuň hereketleri takmynan: "Siz meni ýekereýärsiňiz we maňa öz gazabyňyzy bildirýärsiňiz. Şonuň üçin hem men, biçäre görgüli, neşe kabul edip, öz ýagdaýymy ýeňledýärin" diýen manyny aňladýandyr. Şonuň üçin hem, maşgala agzasy sowukganly bolma ukybyny ýitirip, gaharly daraşsa, biraz wagtlyk hem bolsa, neşekeşe kömek berme mümkinçiligini ýitirýändir.
Ondan başga-da, käbir maşgala agzalarynda howsalalyk, gaýgyçyllyk duýgularyny döretmek ukyby-da, neşekeşiň ýene bir tilsimleriniň görnüşidir.
Neşekeşiň kynçylyklaryny çözmek, ony dürli pajygaly ýagdaýlardan halas etmek, onuň aladasy bilen ýaşamak, ýakyn adamlarynyň esasy işine öwrülýär.
Hemişe ýüze çykýan maddy meseleleri çözmek şuňa mysal bolup biler. Neşekeşiň neşä pul tapjak bolup, karz almalary (satyp pul tapmak üçin ogurlyk etmek has uly kynçylyklara alyp barýar) onuň pul bergisiniň köplüginden habar berýär. Bu ýagdaý neşekeşiň garyndaşlaryny uly alada goýýar we olar pul tapyp, onuň bergilerini berýärler. Mesele wagtlaýyn çözülýär we garyndaşlary arkaýynlaşýarlar... Neşekeş bolsa, maşgalanyň oňa ejir çekmäge ýol bermejekdigine we hemişe kömek etjekdigini bilip, kynçylygyny çözmegiň ýeňil ýoluny tapýar. Maşgalanyň bu hereketi ýagdaýy beter agyrlaşdyrýar.
Bu hereket bir tarapdan onuň bigaýratlygyndan we gowşaklygyndan habar berip, ony maşgala agzalarynyň öňünde peseldip görkezýär we neşekeşi maşgala garşy beter öjükdirýär. Başga tarapdan bolsa, kynçylyklary çözme netijesinde onuň taplanmasyna böwet bolýar. Sebäbi onuň nädogry hereketi maşgalada goldaw tapýar.
Neşekeşiň maşgalasyndaky maşgala gatnaşyklarynda söýgi duýgusy asyl manysyny ýitirýändir. Neşekeş ýaramaz duýgulardan halas bolmak üçin neşe serişdesinden peýdalanýar hem-de öz hereketleriniň ýaramaz täsirlerini aradan aýyrmak üçin öz maşgalasyny ulanmagyň usullaryny gözläp ugraýar. Bu ýagdaý maşgala uly ezýet berýär. Öýkesini ýuwdup, öz neşekeş agzasynyň döredýän üznüksiz kynçylyklaryna döz gelýän maşgalada duýgudaşlyk bolup bilermikä?!
Maşgalada söýgini saklamagyň ýeke-täk ýoly – bu neşekeşiň neşe ulanmagy netijesinde ýüze çykýan ýagdaýlaryndan ejir çekmezligi öwredip, neşekeşlik bilen bagly kynçylyklary ýeňip geçmekden ýüz öwürmekdir. Şeýle bolmasa duýgudaşlyk hem bolmaýar.
Adalatlylyk we duýgudaşlyk bolmadyk islendik gatnaşyklarda söýgi hem hiç haçan bolmaýar.
Neşekeşi neşe serişdelerinden, neşe kabul edýän dostlaryndan daşlaşdyryp biz sagalmany gazanyp bilmeris. Neşekeşi üzňe ýa-da tussagda saklap, sagaldyp bolmaýar. Adam ugurtapyjylygy ol ýerde hem neşe bilen üpjün edýän çeşmäni tapyp biler.
Sagalma islegi tapmagyň ýeke-täk ugry – adamyň özi neşeden saklanyp, ondan azat bolan pursatlary, oňa düşünmekligiňi, ynamyňy we söýgiňi bildirmäge synanyşyk etmekdir. Şeýle ýagdaý, neşekeşe wagtyň geçmegi bilen neşekeşligiň döredýän güýçli agyrylaryny ýeňip geçmäge uly kömek berip biler. Adam neşe ulanmakdan saklanyp ugranda biz oňa begenjimizi bildirmelidiris. Şonuň ýaly-da neşekeşlik zerarly ýüze çykýan kynçylyklary ýitileşdirip (oňa kömek etmezden), neşekeşe şolardan özüni alyp çykmak mümkinçiligini döretmelidir. Diňe şeýle bolanda, biz keseliň ep-esli wagt gowşamagyny gazanyp bileris.
Maşgalanyň hiç bir hereket etmän, ýüze çykan ýagdaýa kaýyl bolyp oturmagy, neşekeş tarapdan özüňiň doly derejede peýdalanylmagyna mümkinçilik döredýändir.
Maşgala agzalarynyň neşekeş bilen gatnaşyklary çäkli bolsa-da, azda-kände olar onuň bilen aragatnaşyk saklaýandyr. Şol garyndaşlyk gatnaşyklarynyň zyýanly, dargadyjy hem-de peýdaly taraplaryny öwrenip, şol gatnaşyklaryň peýdaly taraplaryndan köp peýdalanmaga çalyşmalydyr.
Neşekeşiň peýdasyz, boş, howply islegleri ýerine ýetirilip, hemme kynçylyklary maşgala agzalary we dostlary tarapyndan çözülýärkä, ol kömege we sagalma mätäçlik çekip bilmez.
Islendik agyr keselden soň sagalmanyň biraz wagty talap edişi ýaly, neşekeşlikden sagalma hem wagty, uly islegi, erki talap edýär. Şonuň ýaly-da, birden keseliň gaýtalanmagy hem ýüze çykyp biler. Bu ýagdaýlarda maşgala aljyraňňyllyga düşüp, neşekeşe kömek etmekden, onuň hereketlerini aklajak bolmakdan gaça durmalydyr. Ýekeje neşe mukdarynyň ýekeje gezek kabul edilmegi netijesinde hem keseliň gaýdyp gelip, maşgalada göreşe sarp edilen güýjüň, wagtyň, yhlasyň puja çykjakdygyny düşündirmelidir.
Neşekeş we onuň maşgalasy goldawy dost-ýarlary, goňşularyndan başga ýerde gözlemelidir. Kömegi we goldawy ýörite neşekeşlik soraglary babatda bilimi bolan hünärmenler ýa-da sagaldyş meýilnamalary boýunça işleýän tejribeli adamlar berseler dogry bolar.
Aýry-aýry maşgala agzalarynyň şolar ýaly guramalara kömek üçin ýüz tutmagy, wagtyň geçmegi bilen neşekeşiň we bütün maşgalanyň sagalmagyna tarap esasy ädimler bolup biler.
P. S. Neşekeşligiň dürli maşgala kynçylyklarynyň sebäbi bolup durýandygy bellidir. Makalada bu çylşyrymly meseläniň bir kiçijik bölegi beýan edilýändir. Elbetde, bu babatda Siziň hem pikirleriňiz bardyr. Siziň bu kynçylyga bolan garaýşyňyzy, pikiriňizi bilmek biziň üçin hem gyzykly bolardy. Eger siz teswirlemede öz pikiriňizi ýa-da soragyňyzy ýazmaga çekinýän bolsaňyz, öz adyňyzy mälim etmezden, biziň sorag-jogap bukjamyza ýüzlenip bilersiňiz.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Ýylyň-ýylyna ýokary görkezijiler bilen söwda ulgamynda öňdebaryjy orny eýeläp gelýän gündogar welaýatymyz şu ýylyň 10 aýynyň jemi boýunça oňat netijeler gazandy. Lebap welaýat alyjylar jemgyýetleriniň birleşiginiň hünärmenleri bazarlarymyzy dürli görnüşli azyk önümleri bilen üpjün etmekde öz başarnyklaryny görkezýärler. Halkyň sarp edýän harytlaryny öndürmek boýunça bu alyjylar jemgyýetiniň birleşiginiň umumy meýilnamasy 37 million 808 400 manat bolup, 10 aýyň jemi boýunça ýerine ýetirileni 39 million 370 200 manada barabar boldy. Geçen ýylyň degişli döwri bilen deňeşdireniňde, ösüş görkezijisi 101,4 %-e ýetdi. Göz öňünde tutulan meýilnamany üstünlikli amal eden hünärmenler geljekde hem has uly netijeler gazanmagy maksat edinýärler.
- Sowda
- •
- 06.11.2017


text:
25-nji awgustda hormatly Prezidentimiz Ministrler Kabinetiniň nobatdaky mejlisini geçirdi, onuň gün tertibine laýyklykda, döwlet durmuşynyň ileri tutulýan meselelerine hem-de käbir resminamalaryň taslamalaryna seredildi.
Milli Liderimiz, ilki bilen Ministrler Kabinetiniň Başlygynyň orunbasary B.Hojamämmedowa söz berdi. Ol maliýe-bank ulgamynyň edaralarynyň işlerini kämilleşdirmek maksady bilen görülýän çäreler barada hasabat berdi.
Ministrler Kabinetiniň Başlygynyň orunbasary M.Babaýew Balkan welaýatynda Gyýanly şäherçesiniň golaýynda täze gazhimiýa toplumyny gurmak boýunça taslamanyň taýýarlanylyşy barada hasabat berdi.
Soňra döwlet Baştutanymyz wise-premýerler E.Orazgeldiýewiň hem-de M.Aýdogdyýewiň ünsüni obasenagat toplumyny mundan beýläk-de ösdürmek boýunça birnäçe möhüm meselelere çekdi.
Ministrler Kabinetiniň Başlygynyň orunbasary M.Aýdogdyýew ýurdumyzyň dokma pudagynda alnyp barylýan işler barada hasabat bilen çykyş etdi.
Ministrler Kabinetiniň Başlygynyň orunbasary D.Amangeldiýew döwlet Baştutanymyzyň ozal beren tabşyryklaryny ýerine ýetirmegiň çäklerinde Aşgabadyň ýaşaýyş toplumlarynyň çäklerini hem-de ýollary, seýilgähleri abadanlaşdyrmak, şäheri bezemek we bagy-bossanlyga büremek, paýtagtymyzyň yşyklandyrylyşy hem-de beýleki inženerçilik ulgamlaryny döwrebaplaşdyrmak, jemagat gulluklarynyň ählisiniň sazlaşykly işlemegini üpjün etmek boýunça alnyp barylýan giň möçberli işleriň barşy barada hasabat berdi.
Ministrler Kabinetiniň Başlygynyň orunbasary O.Gurbannazarow gözegçilik edýän söwda toplumynyň işi hem-de Senagatçylar we telekeçiler birleşmesiniň milli durmuş-ykdysady ösüş bilen baglanyşykly taslamalary durmuşa geçirmäge gatnaşyşy barada hasabat berdi.
Döwlet tarapyndan goldaw berilmegi hem-de ykdysadyýetiň ileri tutulýan ugry hökmünde hususy ulgamyň ösdürilmegi boýunça görülýän çäreler netijesinde ýurdumyzyň kuwwaty yzygiderli artýar.
Hususy telekeçiligiň milli ykdysadyýetimizde, önümçilikde tutýan ornunyň artýandygyny göz öňünde tutup hem-de hormatly Prezidentimiziň ýurdumyzyň eksportyny artdyrmak baradaky syýasatyndan ugur alnyp, Türkmenistanyň kanunçylygyna laýyklykda iş alyp barýan hususy telekeçilere bellenilen tertipde şertnamalary baglaşmak esasynda azyk harytlarynyň içerki bazardan artýan bölegini daşary ýurtlara eksport etmek boýunça alnyp barylýan işler barada aýdyldy. Şunuň bilen baglylykda, döwlet Baştutanymyzyň garamagyna degişli teklip hödürlenildi.
Hormatly Prezidentimiz bu başlangyjy makullap, bu meseleleriň üstünde kanunçylyk babatda işlemegiň zerurdygyna ünsi çekdi.
Döwlet Baştutanymyz daşary ykdysady gatnaşyklary mundan beýläk-de ösdürmegiň, eksport hem-de daşary ýurtlardan getirilýän harytlaryň ornuny tutýan önümleriň öndürilişini artdyrmak bilen baglanyşykly syýasaty üstünlikli durmuşa geçirmegiň, şol sanda içerki önümçiligi höweslendirmegiň we halkara söwdasynda ýurdumyzyň eýeleýän ornuny pugtalandyrmagyň esasy ugurlaryny kesgitläp, bu babatda wise-premýere anyk tabşyryklary berdi.
Hormatly Prezidentimiz golaýlap gelýän mukaddes Gurban baýramy barada durup geçip, onuň 2-nji sentýabrda başlanýandygyny, baýramçylygyň bir gününiň ýekşenbe gününe gabat gelýändigini aýtdy. Şunuň bilen baglylykda, döwlet Baştutanymyz milli kanunçylyga laýyklykda, şu ýylyň 3-nji sentýabryndaky dynç gününi 5-nji sentýabra — sişenbe gününe geçirmek hakyndaky Permana gol çekdi.
Ministrler Kabinetiniň Başlygynyň orunbasary B.Annameredow jemgyýetçilik ulaglarynda ornaşdyrylýan elektron töleg ulgamy barada hasabat berdi.
Türkmenistanyň Mejlisiniň Başlygy A.Nurberdiýewa ýurdumyzyň kanunçylyk-hukuk binýadyny toplumlaýyn döwrebaplaşdyrmak, Türkmenistanyň Prezidenti Gurbanguly Berdimuhamedowyň ýolbaşçylygynda üstünlikli amala aşyrylýan döwlet syýasatynyň esasy ugurlary bilen baglylykda, işlenip taýýarlanylan täze kanunçylyk namalarynyň many-mazmunyny we ähmiýetini ilata düşündirmek boýunça milli parlamentiň alyp barýan işleri barada habar berdi.
Ministrler Kabinetiniň Başlygynyň orunbasary, daşary işler ministri R.Meredow Daşary işler ministrliginiň Halkara gatnaşyklary institutynyň Durnukly Ösüş Maksatlary (DÖM) boýunça ylmy-usulyýet merkezini açmak barada hasabat berdi.
Ministrler Kabinetiniň Başlygynyň orunbasary A.Garajaýew sentýabr aýynda geçiriljek medeni çäreleriň we medeni-durmuş maksatly binalary açyp, ulanmaga bermegiň tertibi barada hasabat berdi.
Hasabatda dürli medeni çäreleri geçirmegiň uly maksatnamasynyň taýýarlanylandygy bellenildi. Olaryň hatarynda 17-nji sentýabrda badalga aljak “Aşgabat 2017” oýunlary mynasybetli geçiriljek çärelere aýratyn ähmiýet berilýär.
Ýurdumyzyň ähli künjeklerinde Gurban baýramy mynasybetli baýramçylyk çäreleri, Aşgabatda “Ýaňlan, Diýarym!” telebäsleşiginiň jemleýji tapgyry geçiriler.
Döwlet Baştutanymyz mejlisi dowam edip, oňa gatnaşyjylara ýüzlenmek bilen, 7-nji sentýabrda, ýagny V Aziýa oýunlarynyň başlanmagyna 10 gün galanda, bu möhüm waka bagyşlanan ýene-de ençeme çäreleri geçirmelidigini belledi. Şol gün «Galkynyş» gaz käninde Aziadanyň mukaddes ody ýakylar we Aşgabada, V Aziýa oýunlarynyň dabaraly açylyşyna getiriler.
Soňra Ministrler Kabinetiniň mejlisine çagyrylan Döwlet howpsuzlyk geňeşiniň sekretary, goranmak ministri Ý.Berdiýew harby düzümleriň maddy-enjamlaýyn binýadyny döwrebaplaşdyrmak, harby gullukçylaryň hünär derejesini yzygiderli ýokarlandyrmak, söweşjeň taýýarlygyny kämilleşdirmek, maşgala agzalarynyň durmuş şertlerini gowulandyrmak boýunça görülýän çäreler barada hasabat berdi.
Ministrler Kabinetiniň mejlisinde döwlet durmuşynyň käbir beýleki meselelerine hem garaldy we olar boýunça degişli çözgütler kabul edildi.
Döwlet Baştutanymyz mejlisi tamamlap, oňa gatnaşyjylaryň ählisine berk jan saglyk, maşgala abadançylygyny hem-de uly üstünlikleri, Sagdynlygyň we ruhubelentligiň ýylynda berkarar Watanymyzyň ähli halkyna gülläp ösüş arzuw etdi.
- Sowda
- •
- 28.08.2017
25-nji awgustda hormatly Prezidentimiz Ministrler Kabinetiniň nobatdaky mejlisini geçirdi, onuň gün tertibine laýyklykda, döwlet durmuşynyň ileri tutulýan meselelerine hem-de käbir resminamalaryň taslamalaryna seredildi.


text:
12 Şubat 2015 Perşembe
Aziýanyň Olimpiýa Geňeşiniň Utgaşdyryjy Toparynyň Mejlisi
Türkmen paýtagtynda Aziýanyň Olimpiýa geňeşiniň utgaşdyryjy toparynyň ilkinji mejlisi geçirildi. Ol 2017-nji ýylda Aşgabatda geçiriljek Ýapyk binalarda we söweş sungaty boýunça V Aziýa oýunlaryna taýýarlyk görmegiň nobatdaky tapgyrlaryny ara alyp maslahatlaşmaga bagyşlandy.
Mälim bolşy ýaly, geçiriljek Aziýada taýýarlyk görmek boýunça alnyp barylýan işleri utgaşdyrmagyň wajypdygy hormatly Prezidentimiz Gurbanguly Berdimuhamedowyň gatnaşmagynda 2014-nji ýylyň 28-nji noýabrynda Aşgabatda geçirilen Ýapyk binalarda we söweş sungaty boýunça V Aziýa oýunlarynyň Guramaçylyk komitetiniň, Aziýanyň Olimpiýa geňeşiniň hem-de Okeaniýanyň milli olimpiýa komitetleriniň arasynda Aziýada-2017-ä Okeaniýa ýurtlarynyň 17-siniň gatnaşmagy baradaky Ähtnama gol çekmek dabarasynyň barşynda aýratyn nygtaldy.
Bir wagtda sekiz ýarym müň türgeni ýerleşdirip biljek Olimpiýa şäherçesiniň binýadynda geçirilen häzirki mejlise şeýle hem Türkmenistanyň Milli Olimpiýa komitetiniň, Türkmenistanyň Sport baradaky döwlet komitetiniň, Ýapyk binalarda we söweş sungaty boýunça 2017-nji ýylyň V Aziýa oýunlarynyň Ýerine ýetiriji komitetiniň we Guramaçylyk komitetiniň wekilleri gatnaşdylar. Olaryň düzümine oýunlara taýýarlyk görmäge we olary geçirmäge jogapkär ministrlikleriň we pudak edaralarynyň ýolbaşçylary girýär.
Mejlisiň barşynda daşary ýurtly hünärmenler türgenler üçin hem, tomaşaçylar üçin hem, şeýle-de sport hem-de ýaşlara hyzmat etmek ulgamynda işleýän beýleki hünärmenleriň köpüsiniň işlemegi üçin örän amatly şertler döredilen Merkezi Aziýa sebitinde deňi-taýy bolmadyk sport toplumynyň gurluşyklarynyň depginine we möçberine haýran galandyklaryn beýan etdiler. Mejlisiň öň ýanynda olara Olimpiýa şäherçesiniň desgalarynyň gurluşygynyň barşy bilen tanyşmaga mümkinçilik döredildi. Şol desgalaryň köpüsi eýýäm ulanyşa tabşyrylmaga taýýar.
Gün tertibine laýyklykda, duşuşyga gatnaşyjylar Olimpiýa şäherçesiniň sport desgalarynyň ulanmaga tabşyrylmagy we olara hyzmat edilmegi, daşary ýurt dillerini kämil ele almaklary esasy talap bolup durýan meýletinçileriň yzygiderli okuw-maslahatlaryny guramak, ýokary hilli Internet hyzmatlary, türkmen türgenlerini öňde boljak toplumlaýyn ýaryşlara taýýarlamak we köp sanly beýlekiler bilen baglanyşykly meselelere garadylar.
Aziadanyň maksatnamasynda görkezilen sport görnüşleriniň her biri boýunça türgenleşik we ýaryş tertipleriniň takyk ýerine ýetirilmeginiň wajypdygy aýratyn bellenildi. Munuň özi sportda uly mümkinçilige eýe bolan geljegi has uly türgenleri ýüze çykarmaga mümkinçilik bermelidir. Şol türgenleri öňde boljak yklym ýaryşlaryna yhlasly we maksada gönükdirilen derejede taýýarlamaga girişilmelidir.
Şeýle hem Aşgabatda Aziýanyň Olimpiýa geňeşiniň nobatdaky Baş assambleýasyny geçirmäge taýýarlyk görmek bilen baglanyşykly meseleler ara alnyp maslahatlaşyldy. Onuň barşynda Ýapyk binalarda we söweş sungaty boýunça V Aziýa oýunlaryna deslapky tapgyryň ilkinji netijeleri jemlener.
Bu ýere ýygnananlar Aziýada 2017-ä taýýarlyk görmäge hem-de Halkara Olimpiýa Komitetiniň we Aziýanyň Olimpiýa Geňeşiniň tehniki ölçeglerine, iň ýokary dünýä ülňülerine pugta laýyklykda bina edilýän Olimpiýa şäherçesiniň gurluşygyna uly üns berýändigi üçin Türkmen döwletiniň Baştutanyna çuňňur hoşallyk bildirdiler. Milli Liderimiz tarapyndan köpçülikleýin bedenterbiýe-sagaldyş hereketini ösdürmek boýunça durmuşa geçirilýän strategiýanyň bu ulgamda hem özüniň baý netijelerini getirýändigi aýratyn bellenildi. Çünki sport—bu parahatçylyk, hormatly Prezidentimiz Gurbanguly Berdimuhamedowyň alyp barýan parasatly syýasaty hem dünýäniň ähli ýurtlary we halklary bilen netijeli halkara hyzmatdaşlygynyň ösdürilmegine hemmetaraplaýyn ýardam edýär.
Kaydol: Kayıt Yorumları (Atom)


text:
Kembridž uniwersitetiniň alymlarynyň bellemegine görä, iş öndürijiliginiň peselmeginiň esasy sebäbi – ukynyň ýetmezçiligidir. Öz gezeginde, iýmitlenme, çilimkeşlik we alkogol içgilerine ýykgyn etme, iş öndürijiligine ol diýen täsirini ýetirmeýär.
Synaglara iňlis kompaniýalarynda işleýän 21 müň sany meýletinçi gatnaşdylar. Barlaglaryň netijelerine seljerme berip, ýokary iş görkezijilerini gazanmak üçin 7 sagat dowamlylykdan az bolmadyk ukynyň zerurlygy kesgitlendi. Alymlaryň bellemegine görä, zyýanly endikler we iýmitlenme häsiýeti hiç hili täsirini ýetirmändir.
Ondan başga-da, alymlar maddy kynçylyklary bolan, psihiki bozulmalardan ejir çekýän, direg-hereketlendiriş ulgamynyň keselleri bolan we sport bilen meşgullanmaýan işgärleriň arasynda hem iş öndürijiligiň pesligini kesgitlediler. Şonuň ýaly-da, işde yzarlanýan, wagt ýetmezçiliginden kösenýän we ýakyn adamlaryna ideg edýän işgärleriň hem az öndürijilikli işleýändikleri äşgär bolsa-da, uky ýetmezçiligi bu görkezijä has güýçli täsir edýär.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
ÝUSAID narkolog lukmanlar üçin okuw sapaklary goldaýar
Aşgabat, 2009-njy ýylyň 16-njy iýuly – Şu gün ABŞ-nyň Halkara ösüş agentligi (ÝUSAID) tarapyndan maliýeleşdirilýän POTENSIAL taslamasy, Türkmenistanyň Saglygy goraýyş we derman senagaty ministrligi bilen bilelikde neşe serişdelerini ulanýanlaryň arasynda psihoterapewtiki düzetmeklik we gaýtalanmaklyga garşy işlerini geçirmeklik boýunça okuw sapaklaryna başlady.
Alty günlük okuw sapaklarynyň gatnaşyjylary Türkmen döwlet lukmançylyk institutynyň narkologiýa kafedrasynyň, Aşgabat şäheriniň we Türkmenistanyň ähli welaýatlarynyň narkologiýa hassahanalarynyň hünärmenleridir. Okuw sapaklarynyň maksady neşe serişdelerini ulanýanlaryň arasynda psihoterapewtiki düzetmeklik we gaýtalanmaklyga garşy işlerini geçirmekde narkolog lukmanlaryň bilimlerini we endiklerini gowulandyrmakdyr. Okuw sapaklary tamamlanandan soň, hünärmenler neşe serişdelerini ulanýanlary bejermeklige we dikeltmeklige gönükdirilen has netijeli işleri geçirip bilerler.
Okuw sapaklaryny Gazagystan Respublikasynyň Kostanaý şäheriniň “Umyt” Maslahat beriş-anyklaýyş merkeziniň iki sany halkara derejeli maslahatçylary geçirýär. Okuw sapaklarynyň dowamynda gatnaşyjylar addiktiw şahsyýetiň emele gelşi, emele gelmek prosesine nähili faktorlar täsir edýändigi, garaşlylyk nädip emele gelýändigi we garaşly adamlar bilen işi nädip meýilleşdirmelidigi barada öwrenerler. Prezentasiýalar we ara alyp maslahatlaşmalar psihoterapiýanyň dürli görnüşlerini, garaşlylar bilen bagly adamlar bilen iş geçirmekligi we ähmiýetli gurşawa baha bermekligi öz içine alarlar.
Bu okuw sapaklary amerikan halkynyň ABŞ-nyň Halkara ösüş agentliginiň (ÝUSAID) üsti bilen yurtda amala aşyran köp sanly taslamalarynyň biridir. 1993-nji ýyldan başlap, amerikan halky ỲUSAID-iň üsti bilen Türkmenistanda ykdysady ösüşi, sosial sektory hem-de jemgyýetçilik başlangyçlaryny goldamak üçin 80 million amerikan dollaryndan gowrak serişde berdi.
Filed under: Bütin Temalar, Habarlar, Saglyk |